نووسینی: چۆمان حەمە تەقیەدینی\nزنجیرەی چلەم .\nچیۆنیدیس کێ بووە؟\nچیۆنیدیس ، بە پێی زۆرینەی نووسراوەکانی سەرچاوە مێژووییەکانی دێرین ، کە دەربارەی مێژووی هونەری شانۆی کۆنی شارستانیەتی یۆنان نووسراوەن ، بە یەکێک نووسەرانی شانۆ دادەنرێت لە مێژووی هونەری شانۆی کۆمیدی دا ، کە بە یەکێک لە نووسەرەکانی هونەری کۆمیدی شارستانیەتی گریکی کۆن دادەنرێت ، و هەروەها یەکێکە لە شاعیرە ناودارەکانی هونەری کۆمیدی یۆنان ، کە ئەوەیش پاڵ ئەوانەی تری هاو پیشەی خۆی توانیویەتی هونەری شانۆی ئەو سەردەمە بەرەو پێش ببات ، و گۆڕانکاریەکی مەزنی تێدا کردووە ، و هەروەها بە یەکێک لە نووسەر و شاعیرە گەورەکانی شارستانیەتی یۆنانی دێرین و مرۆڤایەتی تاوەکو ئێستە دائەنرێت ، و هەروەها نەزانراوە چیۆنیدیس لە ساڵی چەندی سەدەی پێنجی پێش زایین لە دایک بووە لە خێزانێکی خانەدان و ناودار لە شاری ئەسینای پایتەختی وڵاتی گریك ، لە هەرێمی ئایتکای سەر بە وڵاتی یۆنان لە دایک بووە ، و خەڵکی دەوڵەتە شاری ئەسینایە ، و تەواوی زۆری ژیانی لە شاری ئەسینا بە سەر بردووە ، و هەروەها ئەوەیش لە تەمەنی لاویەتی دا بووە ، کە هەر وەکو هەر هەموو شانۆنامە نووسەکانی تر دەستی بە نووسینی شیعری کۆمیدی کردووە.\nچیۆنیدیس ، هاو سەردەمی هەر یەکێکە لە شانۆ نامە نووسەکانی ، وەکو: سبيس و پۆلیفراسمۆن و فرینیچوس و خەنوکلیس و کریتیاس و ئاریستۆفانێس و سۆفۆکلێس و ئەیۆن خیۆسی و ئەسخیلیۆس (ئەسکیلیۆس) و یوفۆریۆن و ئیپسیچارموس و کراتینوس و چۆیریلوس و فۆرمیوس و سوساریۆن و یۆریپیدێس و فرینیچوس ئەسینی و کراتیس و فیریکراتیس و پراتیناس و فیلۆکلیس و ساننیریۆس و ثیۆمیوس و هیگیمۆن و هەرمیپپوس و میاگنیس و پلاتۆ و میتاگینیس و نیچۆماچوس و ئامییپسیاس و ئاپۆللۆفانیس و ئاریستاچوس و ئاوتۆکراتیس و گەلێک شانۆنامە نووسی تر بووە ، و ئەومەیش هەر وەکو ئەوان دەورێکی کاریگەر و بنچینەیی لە بەرەو پێش بردنی شارستانیەتی گریک (یۆنان) ی ئەو کاتە بە گشتی ، و هونەری شانۆیی یۆنانییە کۆنەکان بە تایبەتی هەبووە ، و ئەوەیش هەر وەکو شاعیرە کۆمیدییەکانی ئەو سەردەمەی یۆنانی کۆن ، بە شێوازێکی کۆمیدی و گاڵتەجارانە ڕەخنەی لە دەریاردە ناشیرین و دزێوەکانی ناو کۆمەڵگەی ئەوکاتەی ئەسینا بە تایبەتی و کۆمەڵگەی گریکی بە گشتی کردووە ، و داوای لادانی ئەو دیاردە ناشیرینانەی کردووە.\nچیۆنیدیس ، ئەوەیش هەر وەکو شاعیرانی هاو دەمی خۆی ، لە سەردەمی جەنگی پیلۆپۆنیزی ژیاوە کە جەنگی پیلۆپۆنیزی لە نێوان ساڵانی (404_431پ.ز) دا بووە ، کە ئەو جەنگە لە نێوان یەکێتی فیدڕاڵی دیلیان بە سەرکردایەتی دەوڵەتە شاری ئەسینای گریک (یۆنان) ی دێرین ، و یەکێتی یان ڕابیتەی پیلۆپۆنیزی بە سەرکردایەتی دەوڵەتە شاری ئەسپارتای گریک (یۆنان) ی دێرین بووە ، کە سەر ئەنجام بە سەرکەوتنی یەکێتی یان ڕابیتەی پیلۆپۆنیزی بە سەرکردایەتی دەوڵەتە شاری ئەسپارتا و شکستی یەکێتی فیدڕاڵی دیلیان بە سەرکردایەتی دەوڵەتە شاری ئەسینا کۆتایی هات.\nنووسەری بێزنتی (سودس) لە ئینسایکڵۆپیدیای سودا ئەڵێت ، کە چیۆنیدس دوانزدە ساڵ پاش دەست پێکی شەڕی گریک_فارس گەشە کردووە ، واتە لە ساڵی (487پ.ز) دا بووە ، بەڵام نووسەر ئۆگۆستوس مێینکێ وا بیر ئەکاتەوە کە چیۆنیدس تاوەکو پێش (460پ.ز) گەشەی نەکردووە ، و هەروەها شەڕی یۆنان_فارسی ، کە لە نێوان ئیمپراتۆریای هه‌خامه‌نشییه‌کان بە دژی یەکێتی فیدڕاڵی دیلیان بە سەرکردایەتی دەوڵەتە شاری ئەسینای گریک (یۆنان) ی دێرین ، و یەکێتی یان ڕابیتەی پیلۆپۆنیزی بە سەرکردایەتی دەوڵەتە شاری ئەسپارتای گریک (یۆنان) ی دێرین و دەوڵەتە شارەکانی تری وڵاتی یۆنان بەرپا بووە ، لە ناوچەکانی وڵاتی ئێستەی یۆنان (گریک) و تراکیای گەورە و ڕۆژئاوای ئەنادۆڵ و درووگەکانی دەریای ئەیجە و کوپروس (قوبرس) و میسر کە ئەو ناوچانە مەیدانی جەنگەکە بوون ، کە لە نێوان ساڵانی (449_499پ.ز) دا بووە ، کە بە سەرکەوتنی دژی یەکێتی فیدڕاڵی دیلیان بە سەرکردایەتی دەوڵەتە شاری ئەسینای گریک (یۆنان) ی دێرین ، و یەکێتی یان ڕابیتەی پیلۆپۆنیزی بە سەرکردایەتی دەوڵەتە شاری ئەسپارتای گریک (یۆنان) ی دێرین و دەوڵەتە شارەکانی تری وڵاتی یۆنان و شکستی ئیمپراتۆریای هه‌خامه‌نشییه‌کان کۆتایی هات و په‌یماننامه‌ی ئاشتی کالیاسیان واژۆ کردله‌نێوان ئیمپراتۆرئه‌رده‌شێری یه‌که‌م (465_424پ.ز) ئیمپراتۆری ئیمپراتۆریای هه‌خامه‌نشییه‌کان ، و پادشای ده‌وڵه‌ته شاری ئه‌سینا پیریکایس ، به‌وه‌ش جه‌نگی (50) ساڵه‌ی نێوان ئیمپراتۆریای هه‌خامه‌نشییه‌کان یه‌کێتی فیدڕاڵی دیلیان و یەکێتی یان ڕابیتەی پیلۆپۆنیزی بە سەرکردایەتی دەوڵەتە شاری ئەسپارتای گریک (یۆنان) ی دێرین و دەوڵەتە شارەکانی تری وڵاتی یۆنان کۆتایی پێهات ، کە بە پێی ئەو پەیماننامەیە سه‌ربه‌خۆیی ناوخۆیی درا به ده‌وڵه‌ته شاره‌کانی گریک به‌ڵام توانیان سه‌ربه‌خۆیی یه‌کجاری به‌ده‌ست بهێنن ، و هەروەها هەرێمی تراکیای گەورە و مەکدۆنیا و دەوڵەتە شاری ئیۆنیا سەربەخۆییان لە ئیمپراتۆریای هه‌خامه‌نشییه‌کان وەرگرت.\nبەرهەمە شانۆییەکانییەکانی چیۆنیدس\nچیۆنیدس ، لە ماوەی ژیانی ئەدەبی دا هەر وەکو شاعیر و شانۆنامە نووسەکانی تری ئەو سەردەمەی وڵاتی گریک ، بە سەدان دەقی شانۆگەری شانۆیی نووسیووە ، بە پێی سەرچاوە مێژووییەکان ، بەڵام بەشێکی هەرە زۆری دەقە شانۆییەکانەکانی فەوتاون ،و بە پێی ئینسایکڵۆپیدیای سودا کە ئینسایکڵۆپیدیای ناودار و پڕ زانیاری سەردەمی دەسەڵاتداری ئیمپراتۆریای بێزنتییه‌کان بووە ، و لە سەدەی دەی زایینی ، لە لایەن نووسەری بێزنتی (سودس)ەوە نووسراوە و ، دەربارەی شانۆ نامە نووسەکان و نووسەرانی دێرین ، و دەربارەی ژمارەی شانۆییەکانی چیۆنیدس لە ئینسایکڵۆپیدیای (سودا) دا هاتووە و ئەڵێت شانۆییەکانی بە دەیان بەرهەم بووە ، بەڵام بە داخەوە زۆربەی زۆری بەرهەمەکانی فەوتاون و بە دەست ئارەزوومەندەکانی بواری شانۆ نە گەیشتووە و نەزانراوە ، و تەنها ناوی (3) بەرهەمە شانۆیی ، کە ئەمانەن : پاڵەوانەکان ، هەژاران یان سواڵکەرەکان کە تێدا باس لە جینسیپۆس شاعیرێکی هاوچەرخی کراتینۆس دەکات ، پێرسای (فارسەکان) یان ئاشوریەکان ، و هەروەها چیۆنیدس ئەمەیش هەر وەکو شانۆ نامە نووسەکانی هاوپیشەی خۆی لەو سەردەم و کاتەدا کە بە سەردەمی زێرینی وڵاتی گریک دائەنرێت ، لە فێستیڤاڵەکانی پەرستگای خواوەند دیۆنیسس ، کە بە شاری دیۆنیسیا ناسراو بوو بەشداری کردووە ، و توانیویەتی چەندین جار خەڵاتی لێژنەی دادوەرانی فێستیڤاڵی بە دەست هێنێت.\nکۆچی دوایی چیۆنیدس\nچیۆنیدس ، نەزانراوە لە ساڵی چەندی سەدەی پێنج یان سەدەی چواری پێش زایین کۆچی دوایی کردووە ، بەڵام ئەوە زانراوە هەر لە شاری ئەسینای پایتەختی وڵاتی گریك ، لە هەرێمی ئایتکای سەر بە وڵاتی یۆنان کۆچی دوایی کردووە ، و هەر لەوێش ئەسپەردەی خاک کراوە.\n6_ئێریک ئریکسۆن: میتۆلۆجیای یۆنانی-وە: کەریم مستەف


📊 بابەت 374,821 | وێنە 59,393 | پەڕتووک PDF 11,085 | فایلی پەیوەندیدار 43,827 | 📼 ڤیدیۆ 168 | 🗄 سەرچاوەکان 14,874\nفۆڕمی تۆمارکردنی بابەت | هاوڕێ باخەوان\n$ژیاننامە$ ناوی تەواوم (هاوڕێ قادر رەسوڵ)ە. رەوانشادی باپیرم (#رەسوڵە خڕە#) لە بیستەکانی سەدەی 20ەوە پاش لەدەستدانی تەواوی بنەماڵەکەی لە رووداێکدا لە پشدەرەوە هاتووەتە سلێمانی. بژێویی ژیانی خۆی و خێزانە گەورەکەیی بە وەستاییی خشت و قوڕکاری و باخەوانی دابین کردووە. رەوانشادی باوکم وەستا #قادر رەسوڵ مەحمود# لە سلێمانی لەدایکبووە و ماوەیەکی زۆر وەستای بیناسازی و پاشان بەڵیندەرایەتیی کردووە. زۆرێک لە گەرماوەکانی سلێمانی و #سینەمای دڵشاد# ئەم دروستی کردووە. بەداخەوە لە ژیاندا نەماوە. دایکم خاتوو قومری شەمەییش هەر لە سلێمانی لەدایکبووە. رەوانشادی باوکی (حەمە #شەمەیی#) لە سییەکانی سەدەی بیستەوە لە شارەزوورەوە هاتووەتە سلێمانی و پیشەی کوتاڵفرۆشی و بارزگارنی تووتن بووە. لە رۆژی 28ی فێبریوەریی ساڵی 1966 لە گەڕەکی (#گۆیژە#)ی شاری #سلێمانی# لەدایکبووم. $شوێنی نیشتەنی و باری خێزانی$ رۆژی 5ی مارتی 1992 وڵاتم بەجێهێشت و بەرەو سووریا و پاشان لوبنان کەوتمەڕێ و لەکۆتایی ئەوساڵەدا لە وڵاتی هۆڵاند گیرسامەوە. لەوکاتەوە لەگەڵ (#بەناز جۆڵا#)ی هاوسەرم لەوێ دەژین و کوڕێک و کچێکمان بەناوی (میتان و ئارتین)ەوە هەیە. $خوێندن$ - هەر لە سلێمانی خوێندنی سەرەتایی و ئامادەیی – رشتەی وێژەییم تەواو کردووە. - ساڵی 1984 چوومەتە بەشی یاسای کۆلیژی یاسا و رامیاریی #زانکۆی موسڵ#. ساڵی 1986 بەهۆی بەشدارینەکردن لە راهێنانی هاوینەی سەربازیی داگیرکەری بەعس، بۆماوەی 2 ساڵ لە زانکۆ دەردەکرێم و ساڵی 1988 دەستمکردەوە بە خوێندن و لە ساڵی 1990دا کۆلیژی یاسام تەواوکردووە. هەر لە هەمان ساڵیشدا بوومە پارێزەر و پاش ماوەیەکی کەم وازم لێهێنا. - لیسانسی ئای تی لە هۆڵندا. - دەیان راهێنان و بڕوانامە لە بوارەکانی: ئای تی، بەڕێوەبردنی زانیاری، بەڕێوەبردنی پڕۆژە و پرۆژە ئای تییەکانی پەیوەندیدار بە کاروباری یاسایی و دادگا نێودەوڵەتییەکانەوە. $نووسین و کاری رۆژنامەگەری$ لە تەمەنی منداڵیمەوە حەزم لە خوێندنەوە و نووسینی هەڵبەست کردووە، بەڵام تائێستا یەک دێڕە هۆنراوەم بڵاونەکردووەتەوە. هاوینی 1978 بەشێکی ماڵەکەمان سووتا و ئەوکاتیش دەفتەری شیعرەکەی منیش بووە خۆراکی ئاگر و ئیتر بەلای نووسینی هەڵبەستدا نەچوومەوە. پاشتر دەستمکردە خوێندنەوەی چڕی مێژوویی و رامیاری و یەکەمین لێکۆڵینەوەی مێژووییی خۆمم ساڵی 1986 نووسی. ئەو لێکۆڵینەوەیەم لە دەمەدەمی ئەنفالەکاندا لەگەڵ دەفتەری بیرەرەوەریی پێشمەرگایەتیم لە گوندی (#شەمە#)ی #شارەزوور# شاردەوە و بەڵام بەداخەوە پاشان لەناوچوون و هەرگیز دەستم نەکەوتنەوە. $چالاکیی سیاسی$ لە ناوەڕاستی هەشتاکانەوە بوومەتە ئەندامی #پاسۆک#، چ وەک رێکخستن، چ وەک پێشمەرگە. لە پاسۆکدا بەناوی (ئامانج)ەوە دەناسرام. هەندێک جار زۆر چالاک بووم و هەندێکجاریش سست. بەڵام پێش ئەوەی پاسۆک لەگەڵ هەندێک حیزبی تردا یەکبگرێت وازم لە پاسۆکایەتی هێنا. $کار$ - ماوەی 12 ساڵ کارمەندی رێکخراوی نەتەوە یەکگرتووەکان بووم و دوا پۆستم لە دادگای لاهای سەرۆکی بەشی پشتگیریی دادگا بووم. $لە بڵاوکراوەکانم$ １. #لێکۆڵینەوەیەک لەسەر راپەڕینەکە#ی بەهاری 1991ی باشووری کوردستان - چاپی یەکەم - هۆڵەندا - 1994.=KTML_Photo_Begin=https://www.kurdipedia.org/files/photos/2010/10757.JPG=KTML_Photo_Alt=هاوڕێنامە بۆ مێژووی کوردستان و کورد=KTML_Style=width:25%;height:25%;float:left;=KTML_Photo_Target_Link=https://www.kurdipedia.org/files/photos/2010/10757.JPG=KTML_Photo_End= ２. #پڕۆژەی پارتی نەتەوەیی کورد# - چاپی یەکەم - هۆڵەندا - 1994. چاپی دووەم - هۆڵەندا - 1995. چاپی سێیەم - هەولێر - 2002 - لەبڵاوکراوەکانی رۆژنامەی میدیا – چاپخانەی ئۆفسێتی هەولێر. ３. #کوردستان... نیشتمانی یەکەمینی سۆمەرییەکانە# - چاپی یەکەم - هۆڵەندا - 1996. چاپی دووەم – دەزگای چاپ و بڵاوکردنەوەی ئاراس – کوردستان هەولێر – چاپخانەی وەزارەتی پەروەردە – ژمارەی سپاردن: 91 - 2003. ４. #هاوڕێنامە بۆ مێژووی کوردستان و کورد# (یەکەمین کڕۆنۆلۆژیای زانستی بۆ کوردستان و کورد) – چاپی یەکەم – بنکەی #چاپ و پەخشی سەردەم# - زنجیرە (16) - چاپخانەی روون – سلێمانی – 1999. ５. #ئاڵای کورد بۆچی نا؟! تاکوکەی؟!# - چاپی یەکەم - دەزگای چاپ و پەخشی سەردەم - زنجیرە (117) - سلێمانی - 2001. ６. #رۆژی شۆڕش یان رۆژی تیرۆر# - چاپی یەکەم – ئۆکتۆبەری 2003 – چاپخانەی وەزارەتی رۆشنبیری – ژمارەی سپاردن: 301 - کوردستان – هەولێر. ７. #وشە پەڕتەوازەکان - بەرگی 1# – سەرجەمی 100 وتار و کورتە لێکۆڵینەوەیە کە لەنێوان ساڵانی 1995 و 2005دا لە گۆڤار و رۆژنامە و ماڵپەڕە کوردی و بێگانەکانی کوردستان و هەندەراندا بڵاوکراونەتەوە - ژمارەی سپاردنی (1994)ی ساڵی (2008)ی پێدراوە – چاپخانەی سیما - 2009 – کوردستان – سلێمانی. ８. #وشە پەڕتەوازەکان - بەرگی 2# – چاپی ئەلەکترۆنی. ９. #وشە پەڕتەوازەکان - بەرگی 3# - چاپی ئەلەکترۆنی. 10. #ئەدەبیاتی کاژیک# – کۆکراوەی بڵاوکراوەکانی کاژیک – چاپی ئەلەکترۆنی. 11. #بەراووردەکانی ژیان# - پرس و رایەکی بەراووردکارییە بۆ بەرەو نەتەوەییبوون - 2009 - چاپی ئەلەکترۆنی. 12. #دەستوورم واهی خوێندەوە# - کۆمەڵێک رەخنە و تێبینیی یاسایی، زمانەوانی و لۆجیکییە لەسەر پڕۆژەی دەستووری هەرێمی کوردستان - 2009 - چاپی ئەلەکترۆنی. 13. #زمانی کورد، بگونجێنە بۆ 0 و 1# – 2014 – چاپی ئەلەکترۆنی. 14. #رۆڵی رووداوەکانی شنگال لە پێشخستنی دۆزی کورد# - 2016 - چاپی ئەلەکترۆنی. 15. #دور احداث شنکال في تطوير القضية الکردية#، ترجمة ميران حسين - 2016 - چاپی ئەلەکترۆنی. 16. #من و کوردایەتی#؛ (سەرەتایەک بۆ گفتوگۆی ئەفسانەکانی کوردایەتی) - 2018 - چاپی ئەلەکترۆنی. هەروەها زۆرێک وتار و کورتە لێکۆڵینەوە کە لە رۆژنامە و گۆڤار و ماڵپەڕە کوردی و بیانییەکاندا لە 1995ەوە تاوەکو ئێستا بڵاوکراونەتەوە. $کوردیپێدیا$ لە ساڵی 2008دا #رێکخراوی کوردیپێدیا#م دامەزراندووە. $پەیوەندی$ =KTML_Link_External_Begin=http://www.bakhawan.com=KTML_Link_External_Between=http://www.bakhawan.com=KTML_Link_External_End= =KTML_Link_Facebook_Begin=https://www.facebook.com/bakhawan=KTML_Link_Facebook_Between=فەیسبووکی هاوڕێ باخەوان=KTML_Link_Facebook_End= =KTML_Email_Begin=hawreh@bakhawan.com=KTML_Email_Between=hawreh@bakhawan.com=KTML_Email_End= =KTML_Tel_Type_Mobile= =KTML_Tel_Begin=0031654710293=KTML_End= =KTML_Tel_Type_Mobile= =KTML_Tel_Begin=009647503268282=KTML_End=


وەزارەتی دارایی ڕێنماییەكی نوێی بۆ فەرمانبەران دەردەکات – Esta News\nوەزارەتی دارایی و ئابوری حكومەتی هەرێم لە ڕێگەی نوسراوێكەوە ڕایگەیاند، ئەو فەرمانبەرانەی لەدەرەوەی وڵاتن و ناتوانن بگەڕێنەوە، دەتوانن داواكاری مۆڵەتی بێموچە ئاراستەی نوێنەرایەتییەكانی حكومەتی هەرێم لە دەرەوە بكەن.\nلە نوسراوێكەی وەزارەتی داراییدا، كە واژۆی ئاوات شێخ جەناب، وەزیری دارایی لەسەرە هاتووە: پاڵپشت بە نوسراوی ئەنجومەنی وەزیران، سەبارەت بە چۆنێتی مامەڵەكردن لەگەڵ داواكاری درێژكردنەوەی مۆڵەتی بێ مووچەی ئەو فەرمانبەرانەی لە درەوەی وڵات نیشتەجێن و ناتوانن بگەڕێنەوە وەزارەتی درایی ڕوونكردنەوەیان پێدەدات.\nبەپێی روونكردنەوەكە، پێویستە داواكاری درێژكردنەوەی مۆڵەتی بێ مووچەیان ئاراستەی نوێنەرایەتیەكانی حكومەتی هەرێمی كوردستان بكەن لە دەرەوەی وڵات بكرێت و دواتر لەلایەن فەرمانگەی پەیوەندییەكانی دەرەوە ئاراستەی وەزارەتی درایی و لایەنە پەیوەند\_یدراەكان دەكرێت بۆ بڕیاردان لەسەری.\nئەوەشخرواەتەڕوو، بڕیارەكە لە ڕۆژی دەرچوونیەوە كە 31ی كانوونی دووەمی ئەمساڵە دەكەوێتە بواری جێبەجێكردنەوە.


ئەو 9 خووەی مێشک لە ناو دەبەن - جام کوردی | JAMEKURDI\nجام کوردی – هەندێک هەڵسووکەوتی نادرووست دەبنە هۆی لەناوچوونی مێشک و تەندرووستی جەستە ڕوبەڕوی مەترسی جیدی دەکەنەوە.\nبە پێی ڕاپۆرتی جام کوردی، هەندێک کەس بە گرتنەبەری شێوازی ناتەندرووستی ژیان و بەکارهێنانی هەندێک مادەی خۆراکی، زیان بە تەندرووستی خۆیان دەگەێنن، هەر بۆیە گرنگیدان بە چەند بنەمایەک بۆ ئەوان کە هەڵەی زۆریان لە ژیاندا هەیە، دەتوانێت یارمەتیدەر بێت.\nنەبوونی پەیوەندی لە گەڵ کەسانی دیکە\nتوێژینەوەکان پیشان دەدەن تەنانەت 10 خولەک پەیوەندی قسەکردنی ڕۆژانە تواناکانی مێشک و یادگە زیاد دەکات. قسەکردن هاندەری مێشک دەبێت و بێدەنگبوون دەتوانێت لە درێژماوەدا چالاکی ئەم پارچە گرنگەی جەستە لاواز بکات.\nبەکارهێنانی زیادەی شەکرەکان\nشەکرەی زۆر کاریگەریی لە سەر نورۆترۆفیکی مێشک دەبێت کە بەرپرسی وەبەرهێنانی نورۆنەکانە، کاریگەرییەکەشی نەرێنی دەبێت. BONF ڕۆڵی گرنگی لە یادگەی درێژخایەن دەبێت و زیان گەیاندن بەمە بە یەکێک لە زیانە هەرە گرنگ و کاریگەرەکانی سەر مێشک دەبێت.\nنەخواردنی ژەمی بەیانی یەکێک لەو خووانەیە کە زیان بە مێشک دەگەێنێت. توێژینەوەکان پیشان دەدەن ئەو خوێندکارانەی کە بە شێوازی بەردەوام ژەمی بەیانی بەکار دێنن لە خوێندنگەدا چالاکی و کارنامەی باشتریان هەیە، نەخواردنی ژەمی بەیانی دەبێتە هۆی دابەزینی ڕێژەی شەکری خوێن و کاریگەری نەرێنی لە سەر مێشک دادەنێت.\nبەکارهێنانی خواردنە ئامادەکراوەکان\nبەکارهێنانی زیادەی خواردنە خێراکان یان خواردنە ئامادەکراوەکان لە ڕێجیمی خۆراکی کاریگەریی لە سەر پەیوەندی نێوان بەشەکانی مێشک دەبێت و کاریگەرییەکەشی لە سەر یادگەی کورت ماوە و درێژماوەی مێشک دەبێت.\nوەرزشنەکردن بە مێشک\nلە تەمەنی 16 تا 25 ساڵیدا کارنامەی مێشک دەگاتە لوتکە و پاش ئەوە بەرە بەرە ڕوو لە دابەزین دەکات، بەڵام توێژینەوەکان پیشان دەدەن وەرزشکردن بە مێشک وەک خوێندنەوە و هەندێک کاروباری دیکە کارنامەی مێشک بە تایبەت لەو کەسانەی کە کێشەکان هەیە، بە ڕێژەیەکی بەرچاو باشتر دەکات.\nکەمبوونی ڕێژەی ئاوی جەستە\nلە سەدا 70 تا 80 ی مێشک لە ئاو پێک دێت، زیاتر لەمەش، ئاو بەرپرسی گەیاندنی مادەی پێویستە بە مێشک، هەر بۆیە مێشک کاتێک کارنامە و چالاکیی باشی دەبێت کە جەستە تووشی کێشەی کەمبوونی ڕێژەی ئاو نەبێت.\nڕێجیمی خۆراکیی قورس\nلە یەک ڕێجیمی خۆراکی قورسدا، تەنیا جەستە نییە کە کێش لە دەست دەدات، بە پێی توێژینەوەکان، سنوردارکردن و ڕێجیمی خۆراکیی قورس دەتوانێت زیان بە مێسک بگەێنێت.\nوەرزش بە کاریگەرییە نەرێنییەکان لە سەر سنتز فاکتۆر نورۆترۆفیک دەتوانێت چالاکییەکانی مێشک باشتر بکات و یادگەی درێژخایەن کاری باشتری هەبێت.\nداپۆشینی سەر لە کاتی خەوتن\nداپۆشینی سەر بە بەتانی لە کاتی خەوتن ڕێژەی ئەو ئۆکسجینەی کە دەگاتە جەستە کەم دەکاتەوە، لەم حاڵەتەدا هەناسەدان دەبێتە هۆی ئەوەی کە ئۆکسجینی کەمتر بگاتە مێشک و مێشک لە درێژماوەدا زیانی پێبگات./.


پیاوسالاری كچانی هیندستانی به‌كوشت داوه\nله توێژینه‌وه‌یه‌كدا زانایان بۆیان ده‌ركه‌وتووه، ساڵانه ڕێژه‌یه‌كی زۆری كچانی هیندستان به‌هۆی پیاوسالاری كۆمه‌ڵگه‌كه‌یانه‌وه ده‌مرن و ده‌كوژرێن.\nتوێژینه‌وه‌كه له زانكۆی پاریس دیكارت له فڕه‌نسا ئه‌نجام درا، تێیدا كۆمه‌ڵێك له زانا و پسپۆڕ و پزیشكه ده‌روونییه‌كان به‌شدارییان كرد، باسیان له‌و جیاوازییانه كرد كه له نێوان ڕه‌گه‌زی نێر و مێر له‌و وڵاته‌دا ده‌كرێت، له‌گه‌ڵ مه‌ترسییه نه‌رێنییه‌كانی بۆ سه‌ر ژیانی كچان و ژنان.\nتوێژینه‌وه‌كه ڕوونی كرده‌وه، ساڵانه 239 هه‌زار كچ له‌و وڵاته ده‌مردن یا ده‌كوژرێن، كه هۆكاره‌كه‌شی بۆ پیاوسالاری و گه‌وره‌كردنی نێر به‌سه‌ر مێدا بووه.\nئه‌و كچانه‌ش كه مردوون یان هه‌ر له‌گه‌ڵ یه‌كه‌م پشكنینی دووگیانی دایكیانه‌وه كوژراون و له‌بار براون، یان له‌دایكبوون به‌و هیوایه‌ی پشكنینه‌كه ڕاست نه‌بووبێ و كوڕ بێت، دواتر تا ته‌مه‌نی پێنج ساڵی به‌رگه‌یان گرتووه و مردوون، چونكه هیچ خزمه‌تێكیان نه‌كراوه و به برسێتی جێ هێڵراون.\nكریستۆڤ گیلموتو پسپۆڕی به‌شدار له توێژینه‌وه‌كه ده‌ڵێ: "له‌باربردنی كچه‌كان ته‌نیا مردنی خۆیان نییه، به‌ڵكو نه‌وه‌یه‌ك به هۆی نه‌مانی ئه‌وانه‌وه له‌ناو ده‌برێن و ناتوانرێ وه‌چه بخرێته‌وه".\nهه‌روه‌ها ئه‌وه‌شی ڕوون كرده‌وه، كه كچه‌كانی ئه‌و وڵاته هه‌ر ئه‌وه نییه كه مافی خوێندن، فێربوون، به‌شداریكردن له هونه‌ر و سیاسه‌تیان لێ سه‌نراوه‌ته‌وه، به‌ڵكو نانیشیان نادرێتێ و چاودێری ته‌ندروستییان به پێی پێویست ناكرێت.


گۆران ئازاد: هێزە کوردیەکان و سەرکردە کوردیەکان خەریکی ناکۆکی و هەڵوەشانەوە و هەڵتەکاندنی هەرێمەکەمانن\nلەم رۆژانەدا لە میدیا کوردیەکان باس لەوە دەکرێت ئەگەر ستاندارە جیهانیەکان و ئەو پێوەڕەی کە لە جیهانی رۆژئاوادا باوە لەبەر چاو بگرین، ئەو حکومەتەی کە هەرێمەکە بەرێوە دەبات ( کە ئەنجومەنی وەزیرانیش دەگرێتەوە) ئەو پەرلەمانەی کە هەیەتی وە ئەو بەناو سەرۆکەی کە هەیەتی و ماوەکەی بەسەر چووە، ئایا ئیتر رەواییان ماوە؟\nگۆران ئازاد ئەندام پەرلەمانی هەرێمی کوردستان لەسەر لیستی یەکێتی نیشتمانی لە هەڤپەیڤینێکدا لەگەڵ بەشی کوردی دەنگی ئەمەریکا دەڵێت" بە راستی رەواییەکەی دوو جۆرە، یاخود بنەماکەی رەواییەتی سەرچاوەکەی گەل و قانونە، یاخود رەواییەتی ئەوەی کە پێی دەوترێت ( امری واقع) و شۆڕشگیری کە زۆر جار لە رۆژهەڵاتی ناوەراستدا بوونی هەیە، ئەگەر ئێمە لە رووێ قانونی و رەوایەتی گەلەوە سەیری بکەین، گەل و قانون دەسەڵاتی داوە بە پەرلەمانی هەرێمی کوردستان کە وا کارەکانی خۆێ هەڵبژێردرێ وە گەل رەوایەتی داوە بە سەرۆکی هەرێم کە بۆ چوار ساڵ بەردەوام بێ، بەڵام بە پێی یاسای ژمارە 19 ، لە 19/8 وە ماوەی سەرۆکایەتی هەرێم کۆتایی هاتوە، واتە ئێمە ئێستا لە بۆشایی نەبوونی رەوایی قانونی سەرۆکی هەرێمی کوردستانین، لەولاشەوە پەرلەمانی هەرێمی کوردستان بە بریارێکی سیاسی وەکو دوکانێک داخراوە، حکومەتی هەرێمی کوردستان لە ئێستادا تەنها دەتوانم بڵێم حکومەتێکی ( تنسیق اعمالە)".\nکاک گۆران هەر وەها دەڵێت" هەرێمی کوردستان بە بوونی خەباتی شۆڕشگیری، بە مینەتی رابوردوو بنەما ئەساسیەکانی بەرێوە دەچێ نەک بە پێی قانون و شرعیەتی، لە هەموو دونیادا لە روبەرووبۆنەوەی قەیران وە لە هاتنە پێشەوە دەرفەت هێزەکان یەک دەگرن، بەڵام هێزە کوردیەکان و سەرکردە کوردیەکان خەریکی ناکۆکی و هەڵوەشانەوە و هەڵتەکاندنی هەرێمەکەمانن، سەرکردە ئەگەر سەرکردە بێ، دەبێ سەرکردایەتی بەرژەوەندی گەل بکات، سەرکردایەتی بەرژەوەندیە تاێبەتیەکانی خۆێ ناکات".\nکاک گۆران دەشڵێت" هەموو هێزە سیاسیەکان لە دەستکەووت و شکستەکانی هەرێمی کوردستاندا بەشدارن، یەکێتی هێزێکە جیاوازە لە هێزەکانی تر، بەرپرسیاریەتی سیاسی لە هەرێمی کوردستان بە قورسیەکان دیاری ناکرێ، بەرپرسیارەتی یەکێتی نیشتمانی کوردستان لە ناو ئەم حکومەتە، بەرپرسیاریەتیەکی قورس و چارەنووس سازە، بۆیە یەکێتی تا ئەم ساتە لە ناو حکومەت ماوەتەوە".


:: PM:06:01:07/08/2020 \nوەزارەتی تەندروستی عێراق ئاماری نوێى 24 سه‌عاتی ڕابردووی تووشبووانى ڤایرۆسی كۆرۆنای لە سەرانسەری وڵاتدا بە ھەرێمی كوردستانیشەوە بڵاو كردەوە.\nئه‌مڕۆ هه‌ینى حه‌وتى ئاب، وەزارەتی تەندروستی عێراق له ڕاگه‌یاندراوێكدا ڕاى گه‌یاندووه، "لە 24 سه‌عاتی ڕابردوودا 17 ھەزار و 517 پشكینین ئەنجامدراون، دەركەوتووە سێ ھەزار و 461 كەس تووشی ڤایرۆسی كۆرۆنا بوونە. ھەروەھا 75 حاڵەتی مردنیش بە ڤایرۆسی كۆرۆنا تۆمار كراوە. ھاوكات دوو ھەزار و 172 حاڵەتی چاكبوونەوەیش لەو نەخۆشیە تۆمار كراوە."\nڕوونكراوه‌ته‌وه، "لە سەرەتای سەرھەڵدانی پەتای ڤایرۆسی كۆرۆنا لە عێراقدا تاكو ئێسته ژمارەی تووشبووانی ئەم ڤایرۆسە گەیشتووەتە 144 ھەزار و 64 كەس. لەم ژمارەیەیش 103 ھەزار و 197 كەس چاكبوونەتەوە و پێنج ھەزار و 236 كەسیش بە ھۆی ئەم پەتا گیانیان لە دەست داوە."\nئاشكرا كراوه، "ژمارە ئەو كەسانەی لە نەخۆشانەكاندا ماون 35 ھەزار و 631 كەسن، لەم ژمارەیەیش 566 كەس بەھۆی خراپی ڕەوشی تەندروستیان له ژێر چاودێری چڕدان."\nشایانی باسه له هه‌رێمی كوردستاندا دواین ئاماری تووشبووانی ڤایرۆسی كۆرۆنا به‌مشێوه‌یه‌یه كه له‌لایه‌ن وه‌زاره‌تی ته‌ندروستی حكوومه‌تی هه‌رێمی كوردستان بڵاو كراوه‌ته‌وه، 16 هه‌زار و 84 تووشبوو له سه‌ره‌تاوه تا ئه‌مڕۆ، نۆ هه‌زار و 843 كه‌س چاره‌سه‌ر كراون و گه‌ڕێنراوه‌ته‌وه ماڵه‌وه، 611 كه‌سیش مردوون.


چاوپێکەوتن لە نێوان مرۆڤ و بونەوەرێک لە جۆری ڕەپتیلیەن- بەشی شەشەم\nSaturday, 12.31.2016, 17:53\nپرسیار: بگەڕێینەوە بۆ سەر ئێمە و مێژوی ئێمە، تۆ وتت کە جۆرە بونەوەرێک خالقی نەژادی مرۆڤن و ناویان "Illojim" . ئەمانە لە کوێوە هاتون و شێوەیان لە چی دەچێت؟ چی ڕویدا کە ئەوان هاتنە ئێرە؟ ئایا ئەوان خودای ئێمەن؟\nوەڵام: جۆری "Illojim" لەم کەونەونەوە هاتون، خەڵکی کۆمەڵی خۆری "Aldebaran" لەسەر نەخشەکانی ئێوە. ئەمانە شێوەیان لە مرۆڤ دەچوو بەڵام زۆر باڵابەرز بوون و قژیان زەرد بوو وە ڕەنگی پێستیان زۆر سپی بوو، ئەمانە حەزیان لەبەر خۆر نەبوو لەبەر ئەوەی کە تیشکی خۆر ئازاری چاوو جەستەی دەدان. ئەمەش بۆ ئێمە زۆر جێگای سەرسوڕمان بوو کە ئێمە هێندە حەز بە بەر خۆر دەکەین.\nوێنەی مرۆڤێک لە ئیتاڵیا دۆزراوەتەوە کە دوو بەرامبەری مرۆڤ درێژە\nلە سەرەتاوە زۆر لە بونەوەرێکی زیرەک و لەسەر خۆ دەچوون، ئێمە دەستمان کرد بە گفتوگۆلەگەڵیاندا، بەڵام لە دوایدا پلانە ڕاستیەکان و ڕووی ڕاستی خۆیان نیشانداین، : ئەمان دەیانویست مەیمونەکان بگۆڕن بۆ نەژادێکی تازە و ئێمەش ڕێگربووین لەبەردەم ئەم باخچەی ئاژەڵانەی کە لەم هەسارەیەدا دەیانویست دروستی بکەن. لە سەرەتاوە ئەوان ١٠ بۆ ٢٠ هەزار مەیمونیان گرت کە باوباپیرانی ئێوە بوون وە بۆ ماوەی چەند سەد ساڵێک ئێرەیان بە جێ هێشت، کە گەڕانەوە ئەوان جۆرە مرۆڤێکیان هێنا کە بە باوباپیرانی ئێوە ناوسراون.\nپاشان ئەوان ڕۆشتن و دیار نەمان بۆ ماوەی چەند هەزار ساڵێک، ئێمە لەگەڵ ئەم جۆرە بونەوەرە تازەیە کە بە مرۆڤی ئەمڕۆ ناودەبرێت بێ کێشە پێکەوە دەژییان، ئەم جۆرە مرۆڤە تازە و دەستکردە دەترسان لە تەکنەلۆژیا و کەشتیە ئاسمانیەکانی ئێمە.\nئەو بونەوەرانەی کە بە "Illojim" ناسرابوون و مەیمونەکانیان برد، هەر ئەوانیش مەیمونەکانیان ئاپگرەیت کرد بوو واتە مێشکیان گۆڕانکاری بەسەردا هاتبوو و وە جەستەیان بە هەمان شێوە، ئەمەش وای کرد کە ئەم جۆرە نەژادە تازەیە کە بە مرۆڤی ئەمڕۆ ناسراوە بتوانێت کەرەستەی کار کردن بەکار بهێنێت و بتوانێت سود لە ئاگر وەربگرێت و بەکاری بهێنێت.\n"Illojim" لە ماوەی ٢٣ هەزار ساڵدا ٧ جار گەڕانەوە بۆ سەر زەوی بۆ ئەوەی پەرەسەندنی مۆرڤەکان خێرا تر بکەن ئەمەش بۆ چەند جۆرێک بوو لە مرۆڤ واتە هەمووی نا. ئەبێت لەوەش تێ بگەیت ئێوە تاکە جۆری مرۆڤ نین کە زیرەک بن لەسەر ئەم زەویە. پێش ئێوەش چەند جۆرێک مرۆڤ هەبوون کە زیرەک بوون و خاوەنی تەکنەلۆژیا بوون، ئەوەش پەیوەندی هەبوو بەوەوە کە "Illojim" کان بە نەخشە بە چەند جۆرێک دەستکاری پەرەسەندنی مرۆڤیان دەکرد. ئەو مۆرڤانەی کە لەسەر ئەم زەویە دەژیان و خاوەنی تەکنەلۆژیا و زمانی خۆیان بوون مێژویان دەگەڕێتەوە بۆ ٧٠٠ هەزار ساڵ لەمەبەر. زاناکانی ئێوە یان ئەرخیۆلۆخەکانتان لەمە تێ نەگەیشتون لەبەر ئەوەی چەن شتێکیان دۆزیوەتەوە کە پەیونەدی هەیە بە مرۆڤەوە و چەند شتێک کە فڕۆکە بوە ، بەڵام ناتوانن بزانن هی چی سەردەمێکەوە چۆن دروست کراوە.\nئەو مرۆڤانەی کە جینەکانیان گۆڕابون و زیرەک بوون لەگەڵ ئێمەدا پێکەوە دەژیان ، بەڵام پەیوەندیان بە جۆری ئێمەوە نەدەکرد،\nئەمەش پەیونەدی هەبوو بەوەی کە "Illojim" کان بە درۆ مرۆڤەکانیان فێرە دەکرد کە ئێمە درۆیان لەگەڵ دەکەین یان ئێمە بونەوەرێکی خراپین و زەرەیان پێ دەگەێنین.\nدوای چەند سەدەیەک بونەوەرەکانی ئێوەیان دروست کرد هاتن جۆری یەکەمیان لەناو برد و دەستیان کرد بە دروست کردنی جۆری دووەم، بەم شێوەیە چەند چاکسازیەکیان تێدا کرد و ئەوانیشیان لەناو برد و دەستیان کرد بە دروست کردنی جۆری سێ و ئاوا بەردەوام بوون ، لە ڕاستیدا ئێوە جۆری حەوتەمن لە بونەوەری زیرەک لەسەر زەوی، واتە ئێوە ڤێرشنی حەوتەمن.\nبیناکانی کە جۆری یەکەم دروستیان کردبوو هەمووی فەوتاون، بەڵام جۆری پێنجەم کە ئیمڕۆ ٧٥ هەزار ساڵ لەمەوبەر دەکات ئەوان بینا سێ گۆشەکانیان دروست کردوە وەک ئەو بینایانەی ئێوە ئەمڕۆ ناویان دەبەن بە پیرامیدەکانی میسر، میسریە کۆنەکان ئەم جۆرە بینایانەیان دۆزیەوە و ویستیان دوبارە وەک خۆی دروستی بکەنەوە بەڵام سەرکەوتوو نەبوون. جۆری شەشەم لە ئێوە ئەوانە بوون کە شارەکانیان دروست کرد ئەو شارانەی ئێستا دەکەوێتە ژێرە دەریاوە. ئەو ناوچانەی کە ئێستا ئێوە بە بیمینی ناوی دەبەن ئەوەش مێژوەکەی دەگەڕێتەوە بۆ ١٦ هەزار ساڵ لەمەوبەر.\nئاخرین جۆر لە و سێریەی کە دروست کرا جۆری ئێوە بوو ئەمەش مێژوەکەی دەگەڕێتەوە بۆ ٨٥٠٠ ساڵ لەمەوبەر، ئەمەش تاکە جۆرە کە ئێوە لە بیرتان ماوە و دینەکانتان باسی لێوە دەکەن. ئەرخیۆلۆخەکانتان مێژویەکی هەڵەتان دەخەنە بەردەم، ئایا تۆ چۆن بزانیت کە پێش تۆ ٦ جۆری تر بونی هەبوەو نەماون.\nلە کاتێکدا ئێوە ئیسپات دەدۆزنەوە کە پیش ئێوە خەڵکی تر بونی هەبوە لەسەر زەوی یان باوەڕ ناکەن یان خۆتان دەخەڵەتێنن، ئەمەش بەشێکە لە پڕۆگرام کردنی مێشکی ئێوە بەشێکی تریش ئەوەیە ئیهمالی خۆتانە. من تەنها باست بۆ دەکەم لەسەر خالقەکانتان، لەبەر ئەوەی شەش جۆر لە بەشەریان لە پێش ئێوە لەناو بردوە و ئەوان ئێوەیان بەلاوە مەبەست نیە.\nشەڕێکی درێژخایەن ڕویدا لە نێوان ئێمە و "Illojim" کان وە چەند گروپێکیش لە ناو "Illojim" لەگەڵ یەک هاوڕا نەبوون، کە ئەم هەموو جۆرە مرۆڤە دروست بکرێت و لەناو ببرێت جار لە دوای جار ئەمەش شتێکی بێ مانا بوو بۆ ئەو گروپانەی کە هاوڕا نەبوون. کۆتا شەڕ لە نێوان ئێمەو "Illojim" دا ڕوی دا لە بۆشایی ئاسماندا بوو نزیکەی ٥٠٠٠ ساڵ لەمەوبەر.\nئەم بونەوەرانە جۆریک چەکیان بەکار دەهێنا کە بە چەکی سۆنیک ( واتە چەکی دەنگی) ناسراوە بۆ تێکدانی شارەکانمان لە ژێر زەویدا بەڵام ئێمەش زۆرێک لە بنکەکانی ئەوانمان تێکشکاند کە لەسەر زەوی بوون و زۆرێکیشمان تێکشاند لە بۆشاییەکانی ئاسماندا.\nمرۆڤەکانی کە هاوشێوەی ئێوە بوون زۆر دەترسان کە ئەم جەنگەیان دیت ئەمان ئەم شتانەیان وەک ڕوداوی دینی دەبینی لەبەر ئەوەی مێشکیان توانی قبوڵ کردنی ئەوەی نەبوو تا بزانێت بە ڕاستی چی دەگوزەرێت.\n"Illojim" خۆیان نیشانی جۆری شەشەم و حەوتەم دەدا وەک خودا وە کە باسی جەنگیان دەکرد دەیانگوت شەڕ لە نێوان باش و خراپەکاردا، واتە خۆیان بە باش لەقەڵەم دەدا و ئێمەش بە خراپ.\nئەمەش پەیوەستە بەوەی چۆن سەیری ڕوداوەکان دەکەیت، ئەم زەویە زەوی ئێمە بوو پیش ئەوەی ئەوان بێن و دەستکاری جینی ئاژەڵەکان بکەن و بیانگۆڕن بۆ مرۆڤ و جۆری ئێوە دروست بکەن. بە ڕای من ئەوە مافی ئێمە بوو کە شەڕ بکەین بۆ پاراستنی هەسارەکەمان.\nبە ساڵی ئێوە ٤٩٤٣ ساڵ لەمەوبەر Illojimەکان ئەم هەسارەیەیان بە جێ هێشت ئێمە نەمان زانی لەبەر چی هۆکارێک ڕۆیشتن، ( ئەمەش زۆر گرنگە بۆ مێژوی ئێمە لەبەر ئەوەی مێژوناسەکان ئەم ڕۆژە بە ڕۆژی سەرکەوتن هەژماردە دەکەن بۆ ئێمە).\nلە ڕاستیدا ئێمە نازانین چی ڕویدا لە ناکاو "Illojim" ەکان دیار نەمابوون و ڕۆیشتبوون، هیچ ئاسەوارێکیان بە جێ نەهێشتبوو و ئەو بیناو شوێنانەی کە وەک بنکە بەکاریان دەهێنا هەمویان لەناو بردبوو، تەواوی کەشتیە ئاسمانیەکانیان لەگەڵ خۆیان بردبوو.\nبەم شێوەیە مرۆڤەکان بە تەنها مانەوەو ئەم شارستانیەی ئێوەیان دروست کرد. زۆرێک لە ئێمە لە پەیوەندیدا بوون لە گەڵ قەبیلەکانی بەشی خواروی زەویدا و توانیمان پێیان بڵیین کە ئێمە بونەوەرێکی خراپ نین بەهەرحاڵ ئێمە ئەو بونەوەرە خراپە نین کە پێشتر مێشکی ئەوانیان پێ پڕ کردبوو.\nوێنەی ڕەپتیلیەن لەگەڵ مرۆڤ خواروی ئەمریکا\nلە ماوەی ٤٩٠٠ ساڵی ڕابردودا جۆری تر لە بونەوەری هەسارەکانی تر سەردانی زەویان کردوەو خۆیان وەک خودا بە ئێوە نیشانداوە و یاریان بە مێشکتان کردوە، بەڵام "Illojim"ەکان تا ئێستا نەگەڕاونەتەوە. پێشتریش "Illojim" چەند جارێک بۆ چەند هەزار ساڵێک زەویان بە جێ دەهێشت و پاشان دەگەڕانەوە هەر بۆیەش ئێمە چاوەڕی دەکەین کە رۆژێک بگەڕێنەوە بۆ ئەم هەسارەیە بۆ ئەەی کارەکانیان تەواو بکەن یان جۆری حەوتەمیش لەناو بەرن، بەڵام لە راستیدا ئێمە نازانین ئەوان چیان بەسەر هاتوە.\nجیلە تازەکانی ئێمە هیج شتێک نازانێت لەسەر ئەسڵی ئێوە، دەربارەی ڕابردوی ئێوە یان دەربارەی ئەو هەسارەیەی کە تێیدا ژیاون لەم کەونەدا، وە ئێوەش بەهەمان شێوە زۆر کەم دەزانن لەسەر ئێمە ڕابردوی ئێمە.\nوە ئێوە هیچیش نازانن لەسەر مێژوی خۆتان وە دەربارەی داهاتوش هیچ نازانن، تا ئەوکاتەی کە تۆ تێگەیشتنت نیە لەسەر ڕاستەیکان و باوەڕ بە قسەکانی من دەکەیت من ڕاستەیکانت پێ دەڵێم وەک وتم ئێمە دوژمنی ئێوە نین، تا هەڕەشە هەبێت لەسەر ژیانتان ئێمە ئاگادارتان دەکەین، ئێمە دەڵێین دوژمنەکانتان لێرەن بەڵام ئێوە تێ ناگەن. چاوتان بکەنەوە ئەگەر نا بەم زوانە لە کێشەی گەورەدان.\nئەگەر تا ئێستا باوەڕت بە قسەکانم نەکردوە دەبێت لێرەوە باوەڕ بە قسەکانم بکەیت و لە یادت بێت.\nپرسیار: بۆ وا هەست دەکەیت کە من باوەڕ بە قسەکانت نەکەم؟\nوەڵام: وا هەست دەکەم کە باوەڕم پێ نەکەیت، لە ڕاستیدا من بۆ ماوەی دوو کاتژمێر لەگەڵ ئێوە دانیشتوم ئەو شتانەی باسمان لێوە کرد دەربارەی ئەم هەسارەیەمان تەنها ڕاستیە و هیچی تر.\nپپرسیار: لەم ساتەدا چەند جۆر بونەوەر لەسەر زەوی هەن و لە نێوان ئێمەدا دەژین؟\nوەڵام: تا ئەو ڕادەیەی ئێمە بیزانین و ئاگادار بین ١٤ جۆر بونەوەر لەسەر زەوی هەیە، ١١ جۆریان بونەوەری ئەم کەونەن، ٢ جۆر بونەوەر لە بڵقەکانی ترەوە هاتون وە جۆڕیکی تریش هەیە کە زۆر زۆر پێشکەوتن لە شوێنێکی ترەوە هاتون، تکایە ناوەکانیانم لێ مەپرسە لەبەر ئەوەی تۆ ناتوانیت بە زمانی خۆت ئەو ناوانە بڵییتەوە و هەتا ناوی تێدایە بۆ منیش زەحمەتە بیڵێم.\nزۆربەی ئەوانەی کە زۆر پێشکەوتوون هاتون بۆ دراسە کردنی ئێوە و ئێوە وەک ئاژەڵ دەبینن، چۆن ئێوە لە موختەبەر ئاژەڵ بەکار دێنن ئەوانیش هەمان شێوە مامەڵە لەگەڵ ئێوە دەکەن ، واتە هیج خەتەریاتیان نیە لسەرتان یان لەسەر ئێمە. وە چەند جۆرێک هەیە کە پەیوەندیان هەیە بە حوکمەتی وڵاتەکانی ئێوەوە و تەکنەلۆژیایان لێ وەردەگرن لەبەرامبەردا مس و شتی تریان دەدەنێ ئەمەش خیانەتێکی گەورەیە لە نەژادی ئێوە بە گشتی.\nماوەی ٧٣ ساڵ شەڕی سارد هەیە لە نێوان دوو جۆر لە بونەوەرانەدا کە بە جۆڕیکی شەڕەنگێز ناوزەند دەکرێن وە جۆری سێیەم بە براوە هەژماردە دەکرێت لەم زۆرانبازیە بێ سودەدا.\nشیکەرەوەکانی ئێمە چاوەڕێی شەڕ دەکەن لە نێوان ئەو بونەوەرە شەڕەنگێزانەو و لە نێوان ئێوەدا لە داهاتویەکی نزیکدا. بە ڕای من لە نێوان ١٠ بۆ ٢٠ ساڵی ئایندە. ئێمەش زۆر نیگەرانین لەو ڕوداوانە. لە ماوەی ٣ ساڵی ڕابردودا باس لەوە داکرا کە جۆرێکی تر لە بونەوەر هاتۆتە سەر زەوی بەمەش ژمارەی بونەوەرەکانی هاتونەتە سەر زەوی دەبێتە ١٥ جۆر لە هەمان کاتددا. ئێەم هیچ نازانین لەسەر ئەوان و نازانین بۆچی هاتون لەبەر ئەوەی ئێمە هیچ پەیوەندیمان لەگەڵیاندا نیە تا ئێستاش.\nکۆتایی بەشی شەشەم\nهاوڕێیان ئەمەش لینکی فەیسبوکە تازەکەم کۆنەکە بلۆک کراوە.\nچاوپێکەوتن لە نێوان مرۆڤ وبونەوەرێک لە جۆری رەپتیلیەن -بەشی دووەم\nچاوپێکەوتن لە نێوان مرۆڤ وبونەوەرێک لە جۆری رەپتیلیەن -بەشی سێیەم\nچاوپێکەوتن لە نێوان مرۆڤ وبونەوەرێک لە جۆری رەپتیلیەن -بەشی چوارەم\nچاوپێکەوتن لە نێوان مرۆڤ وبونەوەرێک لە جۆری رەپتیلیەن -بەشی پێنجەم\nچاوپێکەوتن لە نێوان مرۆڤ و بونەوەرێک لە جۆری ڕەپتیلیەن- بەشی پێنجەم\nچاوپێکەوتن لە نێوان مرۆڤ و بونەوەرێک لە جۆری ڕەپتیلیەن- بەشی چوارەم\nچاوپێکەوتن لە نێوان مرۆڤ و بونەوەرێک لە جۆری ڕەپتیلیەن- بەشی سێ یەم\n(دەنگدراوە: 20 . زۆرباشە: 5/5)


زانيارى (په‌ڕه 1) - سكریپتی PunBB - ¨°o.O (مــه‌كــۆی زێــریــن) O.o°¨\nبنكه ى باركردن\nئـــــاگـــاداری.... به رێزان له كاتى رودانى هه ركيشه يه ك يان بابه تيكى ناشياو له ناو مه كۆ ده‌سته‌ی به‌ڕێوه‌به‌ران ئاگادار بکه‌نه‌وه ...يان ئيميل[email protected]\nنازناو: وشه‌ی تێپه‌ڕبوون: چوونه‌ژووره‌وه | به ئه‌ندامبوون\n¨°o.O (مــه‌كــۆی زێــریــن) O.o°¨ » سكریپتی PunBB » زانيارى\n1 بابه‌ته‌كانی راميار كاويز 2014-11-24 18:45:59 Share\niبالاى هه ر كه سيك له كاتى نووستن 8 مم زيادده كات به لام له كاتى هه ستانه وه وه كو خوى ليَديَت ئه مه ش به هوى ئةو كركراكانه يه كه له نيَوان بربره كانى بشت دايه كه له كاتى هه ستانه وه به هوى هيزى كيشكردن كورتتر ده بن\n2 وه‌ڵامه‌كانی kure xam 2014-12-21 22:38:13 Share\nشوێن: شارى هه ژاران\nدە ستە کانت خۆش\nكه سانيك هه ن زمانيان???? وه ك هه نگوين شيرينه????. .به لام پيلاوه كانيان ????له دليان ❤پاك تره ????\n(ئيتر ئاره زووم له هه لاتنى خؤر و ده ركه وتنى مانگيشم نه ماوه !!)\nمن له فيسبووك (تکایه بڕۆ ژووره‌وه یان ببه ئه‌ندام بۆ ئه‌وه‌ی بتوانی به‌سته‌ره‌که ببینی)\n3 وه‌ڵامه‌كانی shata gyan 2015-09-09 17:20:35 Share\nدەست خوش سەرکەوتوبی\nگوڵم وام بیستوه مامۆستاكـــه‌ت گه‌نجێكی هه‌رزه‌كـــاره\nهه‌موو ڕۆژێك باسی زیره‌كــی تۆ ئــه‌كـــات له ژووری ئیداره...\nبابەتى نوێ هەیە. بابه‌تی نوێ نییه. بابه‌تی داخراو. بابه‌تی هەڵواسراو. بابه‌تی هەڵواسراو و داخراو. بابه‌تی گواستراوە.\nپله ی ئه ندامان\nسكریپتی PunBB سكریپتی WordPress وێب داڕشتن به گشتی ناســـاندنی ماڵــــپه ر REKLAM يـاساکان و ئاگاداريه‌کانى زێرین چۆنیه‌تی به‌کار هێنانی مه‌کۆ ره‌خنه‌و پێشنیاری ئه‌ندامان بــڕگــه‌ی بــۆنـه‌و یـــاده‌کان پــرســــیار و ووڵام خۆناساندن/ئه ندامان ژووری ئە ندامان داواکــــــــــاری پـێـگــه‌ی ئـه‌نــدامـــان ژيـــانـــی نــــاوداران به هره دارانى مه کۆی زێرین نوکته‌و قسه‌ی خۆش چیرۆک و ڕۆمان راپ و هیپ هاپ وته‌کانی ژیان هۆنراوه و به‌خشان کــورته‌نامه (SMS) کتێبخانەی زێرین مــــیوزیــــک و ڤـــــیدیــــــۆ گورانی بابه ت وبه‌سه‌رهاتی خۆشه‌ویستی به‌ند (گۆرانی خێرا) به‌شی زۆرانبازی ڤیدۆ و وێنه‌ی وه‌رزشی وه‌رزش به گـــــشتی ئاینی ئیسلام به گشتی مانگی ڕه‌مه‌زانی پیرۆز فه‌رمووده‌ی پێغه‌مبه‌ر(د.خ) مایکرۆ سۆفت ئۆفیس (Microsoft Office) فــه‌يــسبووک Facebook کۆمپیوته‌ر و ئینته‌رنێت فـۆتـۆشـۆپ ودیزاین یاری game مـۆبایل و سه‌ته‌لایت وێـــنـــه‌ی گــشــتــی به‌شی زانستی مــێـژوو جـوگــرافیا تــــه‌نــــدروســــــــتی به‌شی کۆمیدی به شی کارگێرى و ئابورى خوێندن و خوێندکاران بابه‌تی هه‌مه‌ڕه‌نگ زمانه‌وانی فیلم و درامــــــا سه‌یر و سه‌مه‌ره ئه‌ندازيارى ده‌رونـــــنــاســــــــــی کشتوکاڵى زانـیـاری گـشــتـی هه‌واڵی هونه‌ری بابه ته کۆمه‌ڵایه‌تیه‌کان خواردن دروستكردن منداڵ به گشتی ديكۆر و موديلات و ئارايشكا\nپشتبه‌سته به PunBB 1.4.4, پاڵپشتیی به كوردی له [مه‌كۆكانی وێبچن]\nCurrently used extensions: online_plus, thanks, favorite_topic, show_links_blank. Copyright © 2008 PunBB\nڕووکارى Kurdish_Green لەلایەن KarDo\nدواین 10 بابەت\nبنەماکانى زانستى بەرێوەبردن| داڕشتنی فۆرم و کارپێکردنی بە PHP| دراما دۆبلاژەکان لێرە سەیر بکەن| هەر درامایەکی کۆریت دەوێ داوا بکە .| ده ستکار| کۆمەڵێک خواردن لە کاتی دڵەکزێدا نابێت بچیت بەلایدا| ئەگەر بزانی مێوژی ڕەش چەند بەسوودە به‌رده‌وام ده‌یخۆیت.| هه ر رابؤرتيكت ده وئ داوا بكه| 500 ستایلی فۆتۆشۆپ| فێرکاری دروسکردنی سایت لەبلۆگەر|


كوردستان: که‌شتی ئاسمانی هۆگێنز\nسه‌رئه‌نجام پاش بڕینی ڕێگه‌یه‌کی 7ساڵه و دورییه‌کی 1000 ملیارد کیلۆمیتری که‌شتی ئاسمانی هۆگێنز، سه‌ر له به‌یانی رۆژی هه‌ینی له سه‌ر ئه‌ستیره‌ی تایتان نیشته‌وه.\nیه‌که‌مین وێنه‌کانی ئه‌ستێره‌ی تایتان که له لایان هۆگێنزه‌وه کێشرابوو له نێوان کاتژمێر 10 و 10.25 ده‌قیقه‌ی ڕؤژی هه‌ینی ڕێکه‌وتی 14/1/2005 به‌ره‌و زه‌وی به‌ڕێ کراو پاشان بڵاو کرانه‌وه.\nکه‌شتی ئاسمانی هۆگێنز پاش نێشتنه‌وه‌ی له سه‌ر تایتان گه‌وره‌ترین ئه‌ستێره‌ی که‌ون،یه‌که‌مین لێکۆڵینه‌وه‌کانی خۆی که سه‌باره‌ت به‌م ئه‌ستێره‌یه کۆیکردبووه‌وه به‌ره‌و زه‌وه‌ی به‌ڕێ کرد.\nزانایانی ئاسمانی ئوروپا رایانگه‌یاند که که‌شتی هۆگێنز هه‌تاکوو 2 کاتژمێر پاش نیشته‌وه‌شی هه‌ر سه‌رقاڵی به‌ڕێ کردنی هاورده‌کانی بووه به‌ره‌و زه‌وی.\nژان ژاک دوردین سه‌رپه‌رشتیاری گشتی ئاژانسی ئاسمانی ئوروپا که زۆر له ده‌رئه‌نجامی ئه‌م کاره‌یان خۆشحاڵ بوو گووتی: ئێمه یه‌که‌می که‌س بووین که توانیمان سه‌ردانی تایتانی بکه‌ین. زانایانی ئاسمانی ئوروپائێستا سه‌رقاڵی لێکۆڵینه‌وه و شی کردنه‌وه‌ی هه‌نارده‌کانی هۆگێزن که بریتییه له وێنه و ده‌نگ و پێوانه‌کانی ئه‌ستێره‌ی تایتانی.\nبه‌ڵام سه‌ره‌ڕای نیشتنه‌وه‌ی سه‌رکه‌وتووانه‌ی ئه‌ستێره‌ی هۆگێنز به‌ڕێوه‌به‌رانی ئه‌و ئاژانسه ڕایانگه‌یاند که یه‌کێک له ئامێره‌کانی هۆگێنز که تایبه‌تی لێکۆڵینه‌وه بووه له کار که‌وتووه.\nتلێسکۆپی گه‌وره‌ی و کارامه‌ی" گرین بێنک" که له ئیاله‌تی ویرجینیای رۆژئاوا جێگیره به درێژی ڕێگا چاوه‌دێری که‌شتی هۆگێنزی ئه‌کرد تاکوو زانایانی ئاسمانی ئاژانسی ئوروپا له سه‌لامه‌ت بوونی به ئاگا بن.\nئه‌م ئه‌ستێره‌یه دوورترین جێگای ئه‌م که‌ونه‌یه که مرۆڤ ده‌ستی پێ ڕاده‌گات و که‌شتی فه‌زایی له سه‌ر ئه‌نیشینێته‌وه. لێکۆینه‌وه‌کانی هۆگێنز سه‌باره‌ت به‌م ئه‌ستێره دوور که‌وتووه ئه‌توانێ تاڕاده‌یێکی باش ڕوون کردنه‌وه بداته ده‌ست ئاژانسی فه‌زایی ئوروپا و له‌سه‌ر چۆنیه‌تی پێک هاته‌کانی ئه‌م ئه‌ستێره‌یه یارمه‌تی لێکۆڵه‌وه‌ران بدات.\nسایانی باسه هۆگێنز شه‌پۆله‌کانی خۆی به‌ره‌و مانگی ده‌ستکردی "کاسینی" که له ڕاستی دا به دایکی هۆگێنز ئه‌ژمێردرێ و له ماوه‌ی ڕێگه‌ی دووری 7 ساڵه‌ی دا له سه‌ر کۆڵی ئه‌م مانگه ده‌س‌تکرده بووه ئه‌نێرێت و پاشان له "کاسینی" یه‌وه به‌ره‌و بنکه زمینی یه‌کان به‌ڕێ ئه‌کرێت.\nهۆگێنز که نزیکه‌ی 20 ڕۆژ له‌مه پێش له مانگی ده‌ستکردی کاسینی جیا ببووه‌وه به بێده‌نگی و زۆر به نهێنی خۆی گه‌یانده ئه‌م جێگه دوور و نه‌ناسراوه‌ی ئه‌م که‌ونه.\nپرۆفیسۆر" ده‌یوید ساوت وود" که سه‌رپه‌رشتیاری به‌شی عیلمی ئاژانسی فه‌زایی ئوروپایه، له کۆنفڕانسێکی رۆژنامه نووسی دا وێڕای بڵاو کردنه‌وه‌ی هه‌واڵه‌که گووتی: ئێمه کارێکمان کردووه که هه‌تا چه‌ندین سه‌ده‌ی دیکه ئه‌مێنێت، ئه‌وه‌ی که گرینگه ناوی من نیه که وه‌ک یادگاری ئه‌م کاره گرینگه ئه‌مێنێته‌وه به‌ڵکوو ئه‌وه گرینگی کارکه‌یه که ئێمه به ئه‌نجاممان گه‌یاندووه.\nپیویست به گووتنه که ده‌وری ئه‌ستێره‌ی تایتان به گاز و ته‌پوو تۆزێکی پرته‌قاڵی ره‌نگ گیراوه که بووته هۆی داپۆشینی ئه‌م ئه‌ستێره ئه‌فسووناوییه‌و هه‌ر ئه‌م تۆزه پرته‌قاڵی ڕه‌نگه وای کردووه که مرۆڤ نه‌توانی به ئاسانی سه‌ر ڕووی ئه‌م ئه‌ستێره‌یه ببینێ هه‌ر بۆیه مرۆڤ ناتوانێ بڵێ ئایا سه‌ر ڕووی ئه‌م\nئه‌ستێره‌یه به گابه‌ردی گه‌وره یان سه‌هۆڵ یان ده‌ریایێکی ڕۆن داپۆشۆراوه یان هه‌ر وه‌ک ئه‌ستێره‌ی زه‌وی وایه‌یه و ئه‌وێش پڕه له گیانله‌به‌ر یان نا دیاره ڕه‌نگه زۆر نه‌خایه‌نێت که هه‌موو ئه‌م پرسیارانه وڵامیان بۆ په‌یدا ئه‌بێت وکۆمه‌ڵگای مرۆڤایه‌تی له چاوه‌ڕوانی ڕزگاری دێت.\nسه‌ره‌تا بڕیار بوو که هۆگێنز به‌ر له نیشتنه‌وه‌ی له سه‌ر ڕووی تایتانی حه‌وسه‌د وپه‌نجا وێنه ئاماده بکات و به‌ره‌و زه‌وییان بنێرێت، که ڕه‌نگه پاش گه‌یشتنی ئه‌م وێنانه که ئێستا له ئه‌لبومی بیره‌وه‌ییه‌کانی هۆگێنز دا ئه‌رشیڤ کراون، ئاگاداری باش بکه‌وێته ده‌ست لێکۆڵه‌ره‌وه‌کان و زۆرنهێنی گه‌وره بداته ده‌سته‌وه.\nده‌نگه‌کانی سه‌ر ئه‌ستێره‌که له لایان میکرۆفۆنێکه‌وه که به هۆگێنزه‌وه هه‌ڵواسراوه تۆمار ئه‌کرێت و به‌ره‌و زه‌وه‌ی به‌ڕێ ئه‌کرێن، زانایان هیوا دارن که ئه‌و میکرۆفۆنه ته‌نانه‌ت ده‌نگه بچوکه‌کانیش تۆمار بکات و بۆیانی بنێرێت.\nزانایان له‌و بڕوایه دان که که‌ش وهه‌وای کیمیاوی سه‌ر ئه‌ستێره‌ی تایتان،که پڕه له ورده‌له‌که‌نی نیترۆژن و متان و ده‌یان ماده‌ی که‌ربونی دیکه،زۆر شیوه‌ی ئه‌ستێره‌ی زه‌وی له 4ملیۆن و600 هه‌زار ساڵ له‌مه‌وبه‌ر ئه‌دات، هه‌ر بۆیه هیوا دارن که لێکۆڵینه‌وه له پێکهاته‌کانی ئه‌م ئه‌ستێره‌یه مرۆڤ زیاتر له چۆنیه‌تی پێک هاتنی زه‌وی وگیانله‌به‌ران له‌م ئه‌ستێره خۆشه‌ی خۆمان نزیک بکاته‌وه.\nسه‌رچاوه: سایتی به‌شی فارسی رادیۆ BBC.\nهیوا دارم پاش دۆزینه‌وه‌ی ئه‌م ئه‌ستێره نوێ یه له‌م که‌ونه دا، داگیرکه‌رانی کوردستانیش بێنێته سه‌ر ئه‌و بڕوایه که تازه باوی داگیرکردن و کوشت وبڕی کوردان نه‌ماوه و کوردیش بگاته ئه‌و قه‌ناعه‌ته که به‌وه‌لانانی ناکۆکییه‌کان، بڕیاری مافی چاره‌ی خۆ نووسینی خۆی بدات و چی دیکه چاوه ڕوانی خه‌ڵکی نه‌بێن که ڕزگاری کوردستانمان بۆ به دیاری بێنن.\nposted by خالید عه‌زیزی | 02:59


هونه‌رمه‌ند جه‌لال بێتوشی كۆچی دوایی كرد\n16/2/2020 - 10:46\nفلیمی دووه‌می به بۆنه‌ی میهره‌جانی منداڵانی جیهان بووه له ساڵی 1969 له لایپزیك\nهونه‌رمه‌ند و راگه‌یاندنكاری ،كورد جه‌لالی مه‌لا نه‌جمی ناسراو به" جه‌لال بێتۆشی" دوێنی شه‌ممه 15/2/2020 له ده‌ره‌وه‌ی وڵات له ئه‌ڵمانیا كۆچی دوایی كرد .\nهونه‌رمه‌ند "جه‌لال بێتۆشی له ڕه‌چه‌ڵه‌ك وچه‌ند پشتێك ده‌چنه‌وه سه‌ر خزمانی بێتوش له كوردستانی رۆژهه‌ڵات، به‌ڵام چه‌ند عه‌یام و ساڵه نیشته‌جێی كۆیه‌ن. له سه‌ره‌تای په‌نجاكان كۆیه‌ی به‌جێهێشتووه و ناو به‌ناو سه‌ردانی كۆیه‌ی كردووه، دوا جار له 1976 كۆیه‌ی نه‌دیوه‌ته‌وه، به‌ڵام له 2004 له ئێرانه‌وه به رێگای قاچاغ هاتۆته‌وه كوردستان. له رانیه‌وه به ئۆتۆمبیلێك به‌ره‌و هه‌ولێر چووه، به‌ڵام به ناو كۆیه‌دا. ئێواره دره‌نگانێك به ناو كۆیه تێپه‌ر بوون، بێ ئه‌وه‌ی راوه‌ستن. خۆی ده‌ڵێ: له‌سه‌ری هه‌یبه‌ت سولتانه‌وه، كه كۆیه‌م بینی گریام، كابرای شۆفێر هه‌ستی پێكردم و پێی گوتم دیاره ده‌مێكه كۆیه‌ت نه‌دیوه و زۆریشت خۆش ده‌وێ. تا له ده‌روازه‌ی كۆیه‌ش ئاوا بوون به‌ره هه‌ولێر ئه‌و له ناو گێژو ووڕی ئه‌و ساته بووه، كه كۆیه‌ی له هه‌یبه‌سوڵتانه‌وه دیوه. به‌ڵام بۆ دانه‌به‌زیوه؟ بۆ جارێكی دی هه‌ر له‌و گه‌شته‌دا نه‌هاتۆته‌وه كۆیه؟ وه‌ك بۆ خۆی ده‌ڵێ: دیمه‌نی گه‌شه‌نه‌كردووی شاری كۆیه‌و ئاسه‌واه‌ری ژه‌ڕی نێوان حزبه‌كان زۆر كاری له‌سه‌ر كۆیه كردووه‌م له منیش كردووه، بۆیه حه‌زم نه‌كرد به‌م شێوه‌و به حاڵه كۆیه ببینم!!\nدوای ئه‌وه‌نده ساڵه هێشتا به كۆیانێكی سه‌رده‌می په‌نجاكان ده‌ئاخڤێ و له كۆیاتی و خۆیاتی خۆی نه‌كه‌وتووه. حه‌زی یه‌كجار له گه‌شت و گه‌ڕان و سوڕانه. له 1959 له ئه‌لمانیا ده‌ژی. یه‌كه‌م كۆییه، كه هاتبێته ئه‌لمانیای رۆژهه‌ڵات، له‌وانه‌یه ئه‌لمانیای رۆژئاواش، چونكه تا ئێستا هیچ كۆییه‌كی دی نه‌ناسراوه له پێش ئه‌وه هاتبێته ئه‌لمانیا.\nجه‌لالی مه‌لا نه‌جمی بێتووشی له ساڵی 1930 له گه‌ڕه‌كی به فریقه‌ندی له كۆیه له‌دایك بووه. قوتابخانه‌ی سه‌ره‌تای له كۆیه ته‌واو كردووه. ناوه‌ندی له كۆیه و كه‌ركوك. بۆیه‌كه‌م جار له‌سه‌ر كوردایه‌تی له‌گه‌لڕ چه‌ند كوردێكی دی له كه‌ركوك له‌گه‌لڕ توركمانه تۆڕانیه‌كان به‌شه‌ر هاتووه، به قسه‌ی خۆی توركمانه‌كان چاكیان لێداون.\nله ساڵی 1945 مامۆستا كه‌ریم ئه‌حمه‌د، ئه‌و كاته‌ی مامۆستای ناوه‌ندی بووه له كۆیه له‌سه‌ر ده‌ستی ئه‌و بۆته به شیوعی. له 1946 بۆته ئه‌ندامی پارتی ئازادی نیشتمانی عێراق، كه سه‌ر به شیوعیه‌كان بوو.\nلایه‌نگرانی پارتی ئازادی نیشتمانی عێراق له كۆیه 1964 له ناویان دا جه‌لال به‌یتوشی\nحه‌وت جاران له سه‌رده‌می پاشایه‌تی له‌سه‌ر شیوعیه‌ت گیراوه، به‌ڵام وه‌ك خۆی ده‌ڵێ پاكانه‌ی نه‌كردووه. له ساڵی 1957 ئه‌و كاته‌ی له باقووبه بووه، گیراوه، باوكی له كۆیه‌وه هاتۆته لای بۆ ئه‌وه‌ی پێ بڵی: جه‌لال نه‌كه‌ی روو ره‌شمان بكه‌ی. واته ئیعتراف نه‌كه‌ی.\nله كۆتایی 1957 هاتۆته به‌غدا له‌وێ دوكانێكی وینه‌گری له شه‌قامی ئه‌مین كردۆته‌وه، هێشتا ئه‌و دوكانه هه‌ر ماوه. هه‌ر له‌و ساڵه هه‌ژار موكریانیان ناردووه بۆ لای، بۆ ئه‌وه‌ی لای ئه‌و كار بكا. هه‌ژار له بیره‌وه‌ریه‌كانی ( چێشتی مجێور) له چه‌ند جێگایه‌ك به چاكه باسی چاكه‌و پیاوه‌تی جه‌لال بێتوشی ده‌كا.\nله 1959 له لایه‌ن حزبه‌وه ده‌نێردرێته ئه‌لمانیای رۆژهه‌ڵات بۆ خوێندن. یه‌كه‌مین كۆیی بووه، وه‌ك تا ئێستا زاندراوه، كه لاقی له‌سه‌ر ئه‌و وڵاته دانابێ. ئه‌و كاته‌ی ئه‌و گه‌یشتۆته ئه‌وێ، به گشتی ده كه‌سی عێراقی لـێ بووه به كوردو عه‌ره‌به‌وه، به كورده‌كانی پارچه‌كانی دیكه‌شه‌وه.\nدوای زمانخوێندن له به‌شی وێنه‌گرتن له په‌یمانگای باڵای هونه‌ری وه‌رده‌گیرێ. له 1962 خوێندن ته‌واو ده‌كا و یه‌كسه‌ر هه‌ر له ته‌له‌فزیۆنی ئه‌لمانی به‌شی راپۆرتی سیاسی داده‌مه‌زرێ. له كاتی كاركردنی دا ده‌ڵی بیرۆكه‌ی ئه‌وه هات به خه‌یاڵمدا، كه فلیمێكی كورت ده‌رباره‌ی باری عێراق ده‌ربكه‌م، به ناوی (ئه‌رك) فلیمه‌كه باس له ژیانی پێشمه‌رگایه‌تی شۆڕشی ئه‌یلول ده‌كا، كه چۆن كوردو عه‌ره‌ب به‌تایبه‌تی شیوعیه عه‌ره‌به‌كان به‌شداری شۆڕش ده‌كه‌ن و چۆن پێشمه‌رگه كورده‌كان یارمه‌تی یه‌كێ له‌و عه‌ره‌بانه ده‌ده‌ن، تا خزم وكه‌سو كاری له به‌غداوه بۆ بهێنن. فلیمه‌كه له چیاكانی خوارووی ئه‌لمانیا و نزیك سنوری چیك گیروان، رۆڵی پاڵه‌وانیش كه‌مال جه‌میل سه‌یدۆ كه كوردێكی سوریا بوو بینیویه‌تی. ئه‌مه‌ش له 1968 بوو.\nفلیمی دووه‌می به بۆنه‌ی میهره‌جانی منداڵانی جیهان بووه له ساڵی 1969 له لایپزیك. هه‌رچه‌ند ئه‌و وه‌ك فه‌رمانبه‌رێك له ته‌له‌فزیۆنی ئه‌لمانیای به‌شداری میهره‌جانه‌كه‌ی كردبوو، به‌ڵام له‌به‌ر ئه‌وه‌ی ئه‌و فلیمانه‌ی عێراق به‌شداری تێدا كردبوو به كه‌لك نه‌ده‌هات، فلیمه‌كه‌ی جه‌لال بێتووشی، كه ناوی "دۆستایه‌تی" بوو، ده‌خرێته لیستی فلیمه عێراقیه‌كان و خه‌ڵات وه‌رده‌گرێ. خه‌ڵاته‌كه‌ش له لایه‌ن یوسف عانییه‌وه وه‌رگیراوه.\nكاك جه‌لال له‌و ده‌مه‌وه تا روخانی رژێمی شیوعیه‌ت هه‌ر له‌و دوو فلیمه ده‌گه‌ڕێ و هه‌وڵێكی زۆری داوه، كه‌چی تا ئێستا سه‌ركه‌وتوو نه‌بووه‌و به‌ده‌ستی نه‌كه‌وتۆته‌وه، ئه‌مه‌ش كه‌سه‌رێك و خه‌م و په‌ژاریه‌كی بۆ دروست كردووه.\nله 1970 گه‌ڕایه‌وه عێراق. له یه‌كه‌ی سینه‌مایی له ده‌زگای گشتی ئیستگه‌و ته‌له‌فزیۆن دامه‌زرا، هاوكاتیش له زانكۆی به‌غدا، كوڵیژی ئاداب به‌شی رۆژنامه‌گه‌ری بوو به مامۆستا.له 1976 دوای نسكۆی شۆڕشی ئه‌یلول ته‌نگیان به كورده‌كان هه‌ڵده‌چنی، كه له دام ده‌زگاكانی راگه‌یاندنی عێراق كار ده‌كه‌ن و به‌عسی نین، ئیتیر جارێكی دی گه‌ڕایه‌وه ئه‌لمانیا، به‌ڵام ئه جاره بۆ ئه‌لمانیای رۆژئاوا.\nله 1966 له‌گه‌ڵ كریستا زه‌ماوه‌ندیان كردووه، كچێكی هه‌یه به‌ناوی جوانه.\nبه‌داخه‌وه به هۆی نه‌خۆشی هونه‌رمه‌ند" جه‌لال بێتۆشی" دوێنی شه‌ممه 15/2/2020 له ده‌ره‌وه‌ی وڵات له ئه‌ڵمانیا كۆچی دوایی كرد.\nبۆ ژیانامه‌ی هونه‌رمه‌ند جه‌لال بێتوشی سوودمان له نووسینێكی به‌رێز( پێشڕه‌وی سه‌ید برایمی) وه‌رگرتووه.


لەخۆپیشاندانێكدا لەهەولێر لەسێدارەدانی بەندكراوانی كورد مەحكوم كرا (وێنە) - کۆمەڵەی زەحمەتکێشانی کوردستان\nرێكخراوەكانی كۆمەڵەی زەحمەتكێشانی كوردستان بەشدارییان لە خۆپیشاندانێك كرد كە رۆژی شەممە لە هەولێر لەلایەن رێكخراوەكانی چوارپارچەی كوردستان بۆ ئیدانەكردنی لەسێدارەدانی بەندكراوانی سیاسی كورد ساز كرابوو.\nخۆپیشاندانەکە شەممە 21/2/2015 لە هەولێر بە بەشداریی بەشێك لە حزب و چالاكوانان و ڕێكخرا‌وەكانی چوار پارچەی كوردستان لەبەردەم پەرلەمانی كوردستان بەڕێوە چوو.\nلەلایەن نوێنەری خۆپیشاندەرەکانەوە یاداشتێک پێشکەشی لیژنەی مافی مرۆڤی پەرلەمانی کوردستان کرد و دا‌وایان كرد پەرلەمانی كوردستان لەسێدارەدانی گەنجانی ڕۆژهەڵات ئیدانە بكات و نامە ئاڕاستەی ئێران بكات.\nئێوارەی رۆژی هەینی هەواڵی لەسێدارەدانی 6 زیندانی سیاسی كە 5یان كورد بوون بڵاوكرایەوە كە بەو پێیە هەریەك لە: سامان نەسیم، ئیبراهیم عیساپور، سیروان نەژاوی، عەلی ئەفشاری، حەبیب (رزگار) ئەفشاری‌و یونس ئاقائیان لەلایەن كۆماری ئیسلامییەوە لەسێدارە دراون.\n2015/02/22 /by عەتا\nاطلاعیه کومەله در باره اعدام 6 زندانی سیاسی... ڤیدیۆ.. سیمیناری سیاسی لە ئاڵمان بە بۆنەی رۆژی کۆمەڵە...


بێڕێزی به‌رانبه‌ر شوفێر سزای لێ كه‌وته‌وه\nژنێكی كه‌نه‌دی دوای ئه‌وه‌ی بیستی منداڵه‌كانی بێڕێزییان به‌رانبه‌ر شۆفێری پاسه‌كه‌یان كردووه و تووڕه‌یان كردووه، سزای دان و حه‌وت كیلۆمه‌تر به پێ گه‌یاندنی بۆ قوتابخانه.\nشۆفێری پاسێك له قوتابخانه‌یه‌كی سه‌ره‌تایی كه‌نه‌دا، له ده‌ست دووان له قوتابییه‌كانی كه هاتوچۆی پێ ده‌كردن بێزار بوو، چونكه بێڕێزییان به‌رانبه‌ر كرد و هێنده له‌گه‌ڵیان گوت تا تووڕه‌یان كرد، له‌به‌رئه‌وه سكاڵای لای دایكیان كرد.\nدایكی ئه‌م منداڵانه بۆ ئه‌وه‌ی وانه‌یه‌كی په‌روه‌رده‌یی به منداڵه‌كانی بدات، داوای له شۆفێری پاسه‌كه‌یان كرد نه‌یه‌ت به شوێنیاندا، چونكه خۆی ئه‌وانی به پێ گه‌یانده قوتابخانه‌كه‌یان كه نزیكه‌ی حه‌وت كیلۆمه‌تر له ماڵیانه‌وه دوور بوو.\nئه‌م ژنه وێنه‌یه‌كی منداڵه‌كانی له كاتی ڕۆیشتنه‌كه‌دا گرت و له تۆڕه كۆمه‌ڵایه‌تییه‌كان بڵاوی كرده‌وه، له وێنه‌كه‌دا ده‌رده‌كه‌وێت كه پارچه كاغه‌زێكیان پێیه و له‌سه‌ری نووسراوه "له‌به‌رئه‌وه‌ی بێڕێزیمان به‌رانبه‌ر شۆفێری پاسه‌كه‌مان كرد، دایكمان ناچاری كردین به پێ بڕۆین".\nله پێناو په‌روه‌رده‌كردنی منداڵه‌كانی، ئه‌م ژنه هیچ گوێی به سه‌رما و كه‌شی سه‌ختی وڵاته‌كه‌یان نه‌دا و منداڵه‌كانی به پێ گه‌یانده قوتابخانه، له ڕێی ئه‌و پۆسته‌شیه‌وه بیری خه‌ڵكی هێنایه‌وه كه ده‌بێت منداڵه‌كانیان وا فێر بكه‌ن ڕێز له به‌رانبه‌ره‌كانیان بگرن، به‌های ئه‌و شتانه بزانن كه بۆیان ده‌كرێت تا ڕه‌نجی به‌رانبه‌ر به خه‌سار نه‌ده‌ن.


زایینی: ١٥-٠٣-٢٠١٥ - هەتاوی: ١٣٩٣/١٢/٢٤ - ١٦:٠٣ تاران\nکوردستان‌میدیا: حیزبی دێمۆکراتی کوردستانی ئێران و کۆمەڵەی شۆڕشگێری زەحمەتکێشانی کوردستانی ئێران بە بۆنەی هاتنی ساڵی نۆێی ٢٧١٥ کوردی، لە راگەیەندراوێکی هاوبەشدا داوایان لە خەڵکی کوردستان کردووە هەتا نەورزۆی ئەمساڵ بکەن بە کەرنەڤاڵی شادی لەدژی تاریکبینان‌و مەرگدۆستانی دەسەڵاتداری کۆماری ئیسلامی ئێران.\nدەقی ئەم بەیاننامەیە بەم چەشنەی خواروەیە:\nراگەیاندنی هاوبەش سەبارەت بە هاتنی نەورۆز و ساڵی نوێ\nلەگەڵ نوێبوونەوەی سروشت‌و پشکوتنی جوانییەکان‌و توانەوەی سەهۆڵبەندان‌و هاتنە ئارای کەشێکی دڵڕەفێنی بەهاری،وەک نەریتی هەمیشەیی، کۆمەڵانی خەڵکی کوردستان لە ئێستاوە خۆیان بۆ پێشوازی لە یەکەمین ساتەکانی بەهاری نیشتمان ئامادە دەکەن. ساتەوەختی نوێبوونەوەی ساڵ‌و نەورۆزی ئەمساڵ هەڵگری هەندێک جیاوازییەو لێرەدا بە پێویستی دەزانین وێڕای پیرۆزبایی گەرمی خۆمان لەسەر جەم خەڵکی تێکۆشەری کوردستان، بەتایبەتی بنەماڵەی سەربەرزی شەهیدانی کوردستان، زیندانیانی سیاسی‌و بەتایبەتیتر ئەو پێشمەرگە قارەمانانەی ئێستا کە لەبەرەکانی دژی تێرۆریستانی دەوڵەوتی ئیسلامی ناسراو بە (داعش) لە حاڵی شەڕدان، ئاماژە بەچەند خاڵ بکەین.\nبەدرێژایی دەسەڵاتی کۆماری ئیسلامی‌و ناوەڕۆکی کۆنەپەرەستانەی ئەم رژیمە، بەردەوام دژی خۆشی‌و شادی کۆمەڵانی خەڵکی ئێران‌و بەتایبەتی کوردستان بووەو ئەوەی لە دەستی هاتبێت بۆچەسپاندن‌و جێگیر کردنی فەرهەنگی گریان، رەشپۆشی، تازیەباری، مەرگدۆستی‌و کوشتنی سەرودڵخۆشی شارۆمەندانی کورد ئەنجامی داوە. ئەمساڵیش وەک لە قسەو لێدوانی بەرپرسانی هێزە ئەمنیەتیەکان‌و پێشنوێژەکانی رۆژی هەینی لە تاران و شارە گەورەکان گوێبیستی دەبین، رژیم بەنیازە رێگری لە بەڕێوە چوونی رێوڕەسمەکانی نەورۆز بکات. لەرۆژانی رابردووشدا هێزە سەربازی وئەمنیەتییەکانی کۆماری ئیسلامی لە سەرانسەری ئێران وبەتایبەت کوردستانی رۆژهەڵات بەمیلیتاریزە کردنی شارو ناوچەکان و گرتنەبەری رێوشوێنی توندی ئەمنییەتی بەتەمای پێشگیری لە بەڕێوەچوونی رێوڕەسمی نەتەوەیی نەورۆزن و بە پڕوپاگەندە بەدژی نەورۆزو بەدژی ئاگر کردنەوە و بەڕێوەبردنی رێوڕەسمەکانی تایبەت بەساڵی نوێ دەیانەوەێ خەڵک شایی وخۆشی نەکات وهەردەم لەخەم وماتەمباریدا بن.\nلەبیرمان نەچێت ئەمە یەکەمین جارنییە کە تێکۆشەرانی رێگەی رزگاری لە پێناو ئازادیدا شەڕ دەکەن‌و گیانی ئازیزان بەختکردووە. بزووتنەوەی رزگاریخوازانەی کوردستان لە هەموو بەشەکانی بۆ گەیشتن بە ئاواتەکانی خۆی بەردەوام لەشەڕ لە دژی داگیر کەرانی دابووەو شەهیدیشی داوەو ناخۆشی‌و ئەستەمی زیاتریشی هاتۆتە رێگە.\nبەگشت ئەوانەشەوە بەردەوام سەری بەرزبووەو خەفەت‌و ناخۆشی‌و رەشپۆشی نەبۆتە نەریتی خەڵکی کوردو بگرە گشت سەختی رێگەو گیانبازی ئازیزترین رۆڵەکانی نیشتمان بۆتە هۆی بەهێز بوونی ورەو وەگەڕکەوتنی زیاتری وزەی خەباتکارانە بۆ درێژەدان بە شۆڕش‌و بەرەنگاری لەپێناو وەدیهاتنی ژیانێکی مرۆیی‌وئازادی هەمیشەیی بۆ کۆمەڵانی خەڵکی کوردستان.\nهاونیشتمانانی خۆڕاگری کوردستان\nبەلەبەرچاو گرتنی ئەو خاڵانە پێویستە بوترێ کۆماری ئیسلامی‌و نەیارانی شادی‌و دوژمنانی جەژنی نەتەوەیی کورد، لە هەوڵدان تاکوو ئەمساڵ رێگری لەبەڕێوەچوونی رێوڕەسمەکانی نەورۆز بکەن و بەبڵاوکردنەوەی دەیان پڕوپاگەندەی درۆیی بەنیازن ماتەم‌و رەشپۆشی وەک فەرهەنگی دەسەڵاتەکەیان بەسەر کۆمەڵانی خەڵکی کوردستانی رۆژهەڵاتدا بسەپێنن.\nئێمە وێڕای رێزلێنان لە گیانی پاکی سەرجەم گیانبەختکردووانی کوردستان بە پێویستی دەزانین رای بگەیەنین وەک هەمیشە لە چالاکییە مەدەنییەکان و گردبوونەوە و داهێنانی نوێ لەچەشنی: سەردانی بنەماڵە و سەرگڵکۆی شەهیدان، رزگارکردنی پەلەوەرو باڵندەکان ونەمامچاندن و چالاکیی پاکوخاوێنی ژینگە و هەوڵ بۆ فەرهەنگی ژینگە پارێزی لە کوردستان و دواتریش بە بەرێوە بردنی رێوڕەسمەکانی نەورۆز بەردەوامبن و سەربەرزانە رابگەیەنن کە کۆمەڵانی خەڵک لە دڵی سەرەڕۆیی وخەفەقاندا راناوەستن و بۆ بەردەوامی خەبات و تێکۆشان رێگەو شێوازی نوێ لە کاتی گونجاودا دەخولقێنن. نەورۆزی ئەمساڵ دەبێت هەڵگری پەیامی رێزگرتن بێت لە شەهیدان‌و لە پێشمەرگە ئازاکانی مەیدانەکانی شەڕ لە دژی کۆنەپەرەستی و بەکردنەوەی ئاگر، نەورزۆی ئەمساڵ بکەن بە کەرنەڤاڵی شادی لەدژی تاریکبینان‌و مەرگ دۆستانی دەسەڵاتداری کۆماری ئیسلامی ئێران. پێویستە ئەمساڵ زیاتر لە هەمیشە بەگەرم‌و گوڕییەوە رێوڕەسمەکانی نەورۆز بەرێوە بەرین‌و گڕی بەرزایی‌و قامەتی شاخەکانی کوردستان‌و هەڵپەڕکێ‌و کۆبونەوەو وتنی سروودی تایبەت بە نەورۆز ئاوێتەی یەک بکەین‌و یەک دەنگ‌و یەک هەڵوێست دەنگی خۆشی‌و شادی هەڵبڕین‌و بەم چەشنە "نا"یەکی گەورە بە دەسەڵاتداران‌و نەیارانی گەلی کورد بدەینەوە. نەورۆزی ئەمساڵ با زیاتر لە هەمیشە ئاوێتەی خەبات‌و تێکۆشان بێت‌و ببێتە ورەو سەرودڵخۆشی بۆ کۆمەڵانی خەڵک و وەڵامێکی پڕ بە پێستیش بێت بۆ داعشی کۆماری ئیسلامی.


وه‌زیری وزه‌ی توركیا: به‌رده‌وام ده‌بین له كڕینی گازی سروشتی له ئێران\nوه‌زیری وزه‌ی توركیا: به‌رده‌وام ده‌بین له كڕینی گازی سروشتی له ئێران\nوه‌زیری وزه‌ی توركیا\nوه‌زیری وزه و سه‌رچاوه سروشتییه‌كانی توركیا به ئاماژه‌دان به‌وه‌ی كه بازرگانی وزه‌ی وڵاته‌كه‌ی له‌گه‌ڵ ئێران ره‌وایه، رایگه‌یاند كه ساڵانه نزیكه‌ی نۆ ملیار و 500 ملیۆن مه‌ترسێجا گازی سروشتی له ئێران ده‌كڕن.\nفاتیح دونمه‌ز وه‌زیری وزه و سه‌رچاوه سروشتییه‌كانی توركیا دۆنمه‌ز له میانی به‌شداریكردن له په‌خشی راسته‌وخۆی كه‌ناڵی A Haber دا رایگه‌یاند كه "ساڵانه نزیكه‌ی نۆ ملیار و 500 ملیۆن مه‌ترسێجا گازی سروشتی له ئێران ده‌كڕین. به‌پێی ئه‌وه‌ی خستنه سه‌رما و بێ كاره‌با بوونی هاووڵاتییان له ئارادا نییه، پشتبه‌ستن به حوكمه‌كانی گرێبه‌سته‌كه ئه‌م بازرگانییه به‌رده‌وام ده‌بێت".\nوه‌زیری وزه و سه‌رچاوه سروشتییه‌كانی توركیا ده‌سته‌به‌ركردنی داواكاری وزه‌ی به ئێجگار گرنگ له‌قه‌ڵه‌م دا و تیشكی خسته سه‌ر ئه‌وه‌ی په‌یوه‌ندییه‌كی له مێژینه‌ی بازرگانییان هه‌یه له‌گه‌ڵ ئێران به تایبه‌ت له بواری هاورده‌كردنی نه‌وت و گازی سروشتیدا.\nئاماژه‌ی به‌وه‌شدا كه هاورده‌كردنی گازی سروشتییان له ئێرانه‌وه به‌پێی گرێبه‌ستی قۆناغی دوورمه‌ودا ئه‌نجام داوه.\nفاتیح دونمه‌ز وتی: "ماوه‌ی ئه‌و گرێبه‌ستانه تاكو 2026ه و پشتبه‌ستن به حوكمه‌كانی گرێبه‌سته‌كه ئه‌م بازرگانییه به‌رده‌وام ده‌بێت".\nفاتیح دۆنمه‌ز سه‌رنجی بۆ ئه‌وه راكێشا كه سزاكان تاكلایه‌نه له لایه‌ن ئه‌مریكاوه به سه‌ر ئێراندا سه‌پێندراون و یه‌كێتیی ئه‌وروپا زۆر له‌و هه‌نگاوه‌ی ئه‌مریكا نیگه‌رانه و جه‌ختی له‌وه كرده‌وه كه "ئێمه بازرگانییه‌كی ره‌وا ئه‌نجام ده‌ده‌ین. ده‌سته‌به‌ركردنی داواكاری وزه ئێجگار گرنگه، هه‌روه‌ها ئه‌رك و مافی هاوسێیه‌تیشمان له‌سه‌ر شانه، چه‌ندین ساڵه پێكه‌وه بازرگانی ده‌كه‌ین، پێموایه پێویسته له‌و چوارچێوه‌یه‌دا هه‌ڵبسه‌نگێندرێت".\nوه‌زیری وزه و سه‌رچاوه سروشتییه‌كانی توركیا روونیشیكرده‌وه كه ئێستا شاندێكی توركیا له ئه‌مریكایه و وتی: "له باره‌ی ژماره‌یه‌ك ته‌وه‌ر به سزاكانیشه‌وه دانوستان ده‌كرێت، هیوام به‌و گفتوگۆیانه هه‌یه ئه‌نجامێكی باشیان لێبكه‌وێته‌وه".\nرۆژی دووشەممە، دۆناڵد ترەمپ سه‌رۆكی ویلایه‌ته یه‌كگرتووه‌كانی ئه‌مریكا واژووی لەسەر گەڕاندنەوەی سزاکانی سەر ئێران کرد و لە هەژماری خۆی لە تۆڕی کۆمەڵایەتی تویتەر پەیامێکی بڵاوکردەوە و نوسیوویەتی: "ئابڵوقەکانی سەر ئێران بە فەرمی چەسپان. ئەمانە دژوارترین ئابڵوقەن تا ئێستا سەپابن".\nترەمپ دەشڵێت: "لە مانگی یازدە، هێشتا ئابڵوقەکان دەچنە قۆناخێکی دژوارترەوە، هەرکەسێک بازرگانی لەگەڵ ئێران بکات، بازرگانی لەگەڵ ئەمریکا ناکات. من تەنها داوای ئاشتی جیهانی دەکەم، هیچی دیکە!".


توركیا به‌رده‌وامه له هه‌ڕه‌شه‌كانی دژی ئه‌مریكا\nمه‌ولود چاوش ئۆغڵو، وه‌زیری ده‌ره‌وه‌ی توركیا هه‌ڕه‌شه ده‌كات‌و ده‌ڵێت: "ئه‌گه‌ر ئه‌مریكا فرۆشتنی چه‌ك به وڵاته‌كه‌ی رابگرێت، ئه‌وا وه‌ڵامیان ده‌بێت".\nچاوش ئۆغڵو، له چاوپێكه‌وتنێكی ته‌له‌فزیۆنیدا رایگه‌یاند: پێشنیازی راگرتنی فرۆشتنی چه‌ك به توركیا له ئه‌نجومه‌نی نوێنه‌رانی ئه‌مریكا، نا مه‌نتقیه‌و له‌گه‌ڵ پێگه‌ی وڵاتێكی هاوپه‌یمان له په‌یمانی ناتۆ ناگونجێت. وتیشی، بۆ هه‌ر هه‌نگاوێكی له‌و جۆره وه‌ڵامیان ده‌بێت.\nله چه‌ند رۆژی رابردوودا، ژماره‌یه‌ك ئه‌ندامی ئه‌نجومه‌نی نوێنه‌رانی ئه‌مریكا ئاشكرایان كرد، پێشنیازێك هه‌یه باس له راگرتنی فرۆشتنی چه‌ك به توركیا ده‌كات.\nئه‌گه‌ر ئه‌و پێشنیازه په‌سه‌ند بكرێت، ئه‌وا پنتاگۆن پابه‌ند ده‌كات به‌وه‌ی راپۆرتێك له‌باره‌ی په‌یوه‌ندییه‌كانی توركیاو ئه‌مریكا پێشكه‌ش بكات، به‌و پێیه‌ش فرۆشتنی چه‌ك به توركیا راده‌گیرێت له‌و ماوه‌یه‌ی راپۆرته‌كه ئاماده ده‌كرێت.


راهێنەری بارسێلۆنا: دەترسم تووشی ڤایرۆسی کۆرۆنا بم – ئاژانسی میدیایی تورکمان\n25 شوبات 2020 ئاژانسی میدیایی تورکمان\tکۆمێنت0 راهێنەری بارسێلۆنا\nکیکێ سێتیێنی راهێنەری بارسێلۆنا پێش یاریی ئەمشەوی یانەکەی لە چامپیۆنزلیگ بەرامبەر ناپۆلی دەترسێت لە ئیتاڵیا تووشی ڤایرۆسی کۆرۆنا بێت، ئەو راهێنەرە ٦١ ساڵانە پێش یاریی یانەکەیان بەرامبەر ناپۆلی ترسی خۆی لە کۆرۆنا نەشاردەوە کە زیاتر ڤایرۆسەکە تووشی کەسانی بەتەمەن دەبێت و لە ئیتاڵیاش تاکو ئێستا دەیان کەس تووشی ئەم ڤایرۆسە بوون.\nکیکێ سێتیێنی راهێنەری بارسێلۆنا لە پرێس کۆنفرانسی پێش یارییەکەی ئەمشەویان لەبارەی ڤایرۆسی کۆرۆناوە گوتی ‘نازانم لێرە چی روودەدات، کاتێک گەیشتینە ئێرە پشکنینی پلەی گەرمیان بۆ هەموومان کرد، پێش ئەوەی بێینە ئیتاڵیا لە میدیاکان خوێندمەوە لێرە دەیان کەس تووشی نەخۆشی ڤایرۆسی کۆرۆنا بوون، بەڕاستی دەترسم تووشی ئەم ڤایرۆسە بم، با بزانین چی روودەدات، گرنگ ئەوەیە کاتێک گەیشتینە فڕۆکەخانە پشکنینیان بۆ ئێمە کرد و کەسمان ئەم ڤایرۆسەمان نییە’.\nتاکو ئێستا لەسەر ئاستی وڵاتانی ئەوروپا لە ئیتاڵیا زۆرترین حالەطی نەخۆشی کۆرۆنا تۆمارکراوە و چەند کەسێکیش بەهۆی ئەم ڤایرۆسەوە گیانیان لەدەستداوە، بەڵام لە ئیسپانیا تاکو ئێستا هیچ حاڵەتێک تۆمار نەکراوە.\n« وەزيرى تەندروستیى توركيا: هاووڵاتییانی ئێرانی ده‌توانن بچنه‌وه بۆ ئێران به‌ڵام رێگا ناده‌ین هیچ هاووڵاتییه‌كی تورک بچێت بۆ ئێران\nیەکەم حاڵەتی توشبوون بە ڤایرۆسی کۆرۆنا لە جەزائر تۆمارکرا »\nیانەی ئێڤەرتۆن بەیاننامەیەکی لەبارەی پێکانە مەترسیدارەکەی گۆمێز بڵاوکردەوە\n4 تشرینی دووه‌م 2019 4 تشرینی دووه‌م 2019 ئاژانسی میدیایی تورکمان\t0\nریاڵ مەدرید لە دوو یاری داهاتوودا بڕیار لەسەر راهێنەرە کاتییەکەی دەدات\n5 تشرینی دووه‌م 2018 5 تشرینی دووه‌م 2018 ئاژانسی میدیایی تورکمان\t0\nیاریزانێکی خلیسکێنەری نەمسا لە ئۆلیمپیادی زستانەی کۆریای باشوور تووشی حاڵەتێکی ترسناک هات / بە ڤیدیۆ\n17 شوبات 2018 17 شوبات 2018 تـەبا\t0


هەولێر، شاندێکی ژنان جارێکی دیکە لەگەڵ یوئێن کۆبوونەوە | ROJnews\nهەولێر، شاندێکی ژنان جارێکی دیکە لەگەڵ یوئێن کۆبوونەوە\nیەكشەممە, 3 فبر 2019 - 18:35\nشاندێکی ئەنجومەنی ژنانی عەشتار لە کامپی شەهید ڕۆستەم جودی لە مەخمور، جارێکی دیکە لەگەڵ نوێنەرانی نەتەوە یەکگرتووەکان لە هەولێر کۆبوونەوە، نوێنەرانی یوئێن بەڵێنیانداوە بەدواداچوون بۆ هێرشەکانی ئاسایشی هەولێر بۆ سەر چالاکوانان بکەن.\nئەمڕۆ شاندێکی ژنانی ئەنجومەنی عەشتار، کە لەبەردەم بارەگای نەتەوە یەکگرتووەکان لە هەولێر دەستیان بە مانگرتن کردوە، لەگەڵ بەرپرسانی یوئێن کۆبوونەوە، دوای کۆبوونەکەش ناوەڕۆکی کۆبوونەوەکەیان بۆ دەزگاکانی ڕاگەیاندن خستەڕوو.\nلەیلا ئارەزوو، ئەندامی ئەنجومەنی عەشتار و بەشداری کۆبوونەوەکە، لە کۆنگرەیەکی ڕۆژنامەنووسیدا ڕایگەیاند: ئێمە ماوەی پێنج ڕۆژە لەبەردەم بارەگای نەتەوە یەکگرتووەکان مانگرتمان دەستپێکردوە لە دژی گۆشەگیریی سەر بەڕێز ئۆجالان، بەڵام سەرەتا و دوای ٢٤ کاتژمێر، هێزەکانی ئاسایش هەڵیانکوتایە سەر خێمەکانمان و تێکیاندا و پێیان وتین، کە دەبێت کۆتایی بە چالاکییەکانتان بهێنن.\nوتیشی: بۆیە ئەمڕۆ ئێمە جارێکی دیکە لەگەڵ بەرپرسانی بەشی مافی مرۆڤ لە نوسینگەی هەولێری نەتەوە یەکگرتووەکان کۆبووینەوە، پێمان ڕاگەیاندن، کە سەرباری ڕێگاپێدانی ئەوان وەکو یوئێن، بەڵام ئاسایش ڕێگامان پێنادەن، ئەوانیش پێیانوتین، ئێمە بەدواداچوون بۆ ئەو پرسە دەکەین و دواتر وەڵامتان دەدەینەوە.\nلەبارەی پێشکەشکردنی یاداشتەکەی ڕۆژی چوار شەممەی ڕابردووش بە نەتەوە یەکگرتوەکان لەسەر ڕەوشی مانگرتووەکان، ئەو ئەندامەی ئەنجومەنی عەشتار ئاماژەی بەوە کرد: بەرپرسانی نەتەوە یەکگرتووەکان پێان وتین، کە یاداشتەکەیان ئاڕاستەی بارەگای سەرەکی نەتەوە یەکگرتووەکان کردووە بۆئەوەی ئەوان کار لەسەر داواکاریەکانتان بکەن لە داهاتوودا.\nبەشێک لە ژنانی ئەنجومەنی عەشتار لە کامپی پەنابەرانی شەهید ڕۆستەم جودی، لە ڕۆژی ٣٠ی ١ی ٢٠١٩ لەبەردەم بارەگای نەتەوە یەکگرتووەکان لە شاری هەولێر و دژی گۆشەگیرییەکانی سەر عەبدوڵا ئۆجالان، ڕێبەری پەکەکە، دەستیان بە مانگرتن لە خواردن کردووە، ئەگەرچی ٢٤ کاتژمێر دوای دەستپێکردنی چالاکییەکە و شەوی ٣١ی ١، هێزەکانی ئاسایشی هەولێر چوونە سەریان و چادرەکەیان لابردن، بەڵام ئەوان بەردەوامن لە چالاکییەکەیان.\nگوڵاڵە..ژنە تاقانەکەی بازاڕی شۆریجە\nژیانێکی پڕاوپڕ لە هەوراز و نشێو بەڵام کۆڵنەدان بنەمای ژیانی ژنە تاقانەکەی بازاڕی شۆریجەیە کە هەرگیز چاوی لەدەستی کەس نەبووە، بەڵکو هەمیشە دەستە ماندووەکانی لەسەر سکی تێر داناوە...\n19 أغس - 07:25\nلە سنووری پارێزگای دهۆک، ژنێک دوای گەڕانەوەی لەنەخۆشخانە، لە ڕووباری خاپوور خنکا و دوای چوار کاتژمێر گەڕان تەرمەکەی دۆزرایەوە و دەرهێندرا.\n18 أغس - 20:09\nنەوژین تاکە ڕۆژنامەی ژنانە بووە بەهیوای ژنانی گەرمیان\nڕۆژنامەی نەوژین تاکە ڕۆژنامەی تایبەت بە ژنانە لە گەرمیان و لەلایەن گروپێک ژنی گەنجەوە بەڕێوەدەبرێت، پەیامنێر و کارمەندانی ڕۆژنامەکە بە سەکۆی ئازار و توانا و سەرکەوتنەکانی ژنانی...\n17 أغس - 08:34\n"کەمپەینەکەی کژار ئاسۆیەکە بۆ ژنان"\nکژار، کەمپەینەکەی بە ئاسۆیەکی کراوە بۆ ژنانی ئێران و ڕۆژهەڵاتی کوردستان دەبینێت و داوای بەشداریی زیاتری ژنان دەکات.\n17 أغس - 07:52\nئەڤیندار ئارارات: ئایدۆلۆژیای ڕێبەر ئاپۆ مژدەی ڕزگاریی بوو بۆ ژنان\nئەڤیندار ئارارات، ئەندامی کۆریناسیۆنی کەژەکە، ئایدۆلۆژیای ئۆجالان بە مژدەی ڕزگاریی بۆ ژنان ناودەبات و دەشگێڕێتەوە، کە ئۆجالان پێوتوون"ڕاوەستەی ژنی ئازاد دەبێت بەشێوەیەك بێت، کە...\n16 أغس - 07:20\nژنان لە بناری قەندیل باس لە کەسایەتی شەهید دیار غەریب، ناسراو بە "هەڤاڵ هەڵمەت" دەکەن، سەرنج دەخەنەسەر ئامۆژگارییەکانی ئەو بۆیان، کە چەندین جار پێیوتوون خەبات سەرەتا بۆ...\n14 أغس - 07:14


5 باشترین لاپتۆپەکان بۆ ساڵی 2018 – کەی ئای تی ئێن\nئەپڵ 20, تشرینی یه‌كه‌م 2018\nبێگومان دیاریکردنی باشترین لاپتۆپ بەم شێوەیە ئاسان نییە کە بیری لێ دەکەیتەوە، چونکە دۆزینەوەی هاوسەنگی لە نێوان بەرزی تایبەتمەندی و گونجاوی لە نرخدا وا دەکات لێکۆڵینەوەیەکی قوڵ ئەنجام بدەیت لە نێوان مۆدێلە جیاوازەکانی لاپتۆپەکان.\nلەگەڵ بوونی بژاردەیەکی زۆر ئەمساڵ چەند لاپتۆپێکی نایاب خرانە بازاڕەوە، کە ئێمەش ئەمڕۆ ٥ لە باشترینیان بۆ ئێوە دەخەینە ڕوو بە لەبەرچاوگرتنی جۆرە جیاوازەکانی لاپتۆپ کە لەوانەیە تۆ بەدوایاندا وێڵ بیت بەڵام ئێمە بەبێ جیاوازی لەڕووی ئامانجی دروستکردنیانەوە باسیان دەکەین، مەبەست لێرە ئەوەیە، کە ئایا ئەم ئامێرە ئوڵترا بووکە یان لاپتۆپێکی تایبەت بە گەیمینگە یان بۆ کاری ترە.\n١– لاپتۆپی هواوەی مەیت بووک ئێکس پڕۆ Huawei MateBook X Pro\nبۆ یەکەمجارە کۆمپانیای هواوەی لیستی باشترینی لاپتۆپەکان دەگرێت، ئەویش بە هۆی لاپتۆپی Huawei MateBook X Pro، کە بەیەکێک لە باشترین لاپتۆپەکان دادەنرێت بەکارهێنەران بتوانن لە ٢٠١٨ بیکڕن.\nلە دوای ساڵانێک لە داگیرکردنی ئەم پلەیە لەلایەن Dell XPS 13 لە لیستەکەدا، ئەوا لاپتۆپی Huawei MateBook X Pro بە کرداری سەلماندنی کە ڕکابەرێکی ئاست بەرزە، ئەمەش بەهۆی دیزاینە جوان و قەشەنگەکەی و هەروەها ڕوونما ڕوونی بەرزەکەی کە ١٣.٩ ئینجە.\nئەم لاپتۆپە بە دوو جۆر بەردەستە بە تایبەتمەندی ناوخۆیی جیاواز، سەبارەت بە پڕۆسێسەرەکانیان نەوەی هەشتەمی ئینتێڵ Core i5 – Core i7 يان لەسەرە. وە دوو جۆر گرافیک کارد کە یەکێکیان Intel UHD Graphics 620 و ئەوەی تریان Nvidia GeForce MX150 2GB GDDR5ـە. هەروەک دوو بژاردەی ڕامیان هەیە کە ٨ و ١٦ گێگابایتن، وە بیرگەی نێوخۆیی لە جۆری ئیس ئێس دی بە قەبارەی ٥١٢ گێگابایت. هەروەک تەمەنی پاتریەکەیشی لە زۆربەی ڕکابەرەکانی زیاترە. دەتوانن وردتر لێرە سەبارەت بەم لاپتۆپە بخوێننەوە.\n٢- لاپتۆپی Dell XPS 13\nلە ڕاستیدا، لاپتۆپی XPS 13 بەهۆی MateBook Pro X لە پلەی دووەمدایە، بە پێچەوانەوە تا ئێستا یەکێکە لە باشترین لاپتۆپەکان کە بۆ ماوەی ٣ ساڵ لەسەریەک لە پلەی یەکەمی باشترین لاپتۆپەکان بووە.\nمۆدێلی ٢٠١٨ی لاپتۆپی XPS 13 خاوەنی هێز و توانایەکی زۆرە، ڕوونماکەی 4Kـیە و لە بێ لێوارە لە جۆری Infinity Edge. ئەم لاپتۆپە بە نەوەی هەشتەمی ئینتێڵ Core i5 – Core i7 کاردەکات، لەگەڵ گرافیک کاردی جۆری Intel UHD Graphics 620، لەگەڵ دوو بژاردەی ڕام ئەوانیش ٨ و ١٦ گێگابایت، هەروەها دوو بژاردەی بیرگەی نێوخۆیش ٥١٢ گێگابایت یان ١ تێرابایت لە جۆری ئێس ئێس دی.\n٣- لاپتۆپی Asus ZenBook Flip S UX370\nئەم لاپتۆپە واتە Asus ZenBook Flip S UX370 نوێترینی زنجیرە لاپتۆپی ZenBook Flip Sـی ئەیسوسە، کە دەچێتە ژێر هاوپۆلی جۆری لاپتۆپە ٢ لە ناو ١ ـەکان، ئەمەش واتای وایە وەکو لاپتۆپ و وەکو تابلێتیش کار دەکەن.\nئەم ئامێرە ،Asus ZenBook Flip S UX370، یەکێکە لە ئامێرە جوان و سوکەڵەکانی جۆری خۆی لەسەر ئاستی جیهان، کە بە شێوەیەکی نایاب دیزاین کراوە کە تێیدا شێوەیەکی جوان و ڕوونمایەکی ١٣.٣ ئینجی کۆبووەتەوە، بەشێوەیەک ڕوونماکەی توانای سوڕانی هەیە بە ٣٦٠ پلە. ئەم لاپتۆپە بە نەوەی هەشتەمی Intel Core i7-8550U کاردەکات، کە هاوکارە لە جێبەجێکردنی کارەکانی ڕۆژانەت بە ئاسانی. هەروەک، ئەم ئامێرە خاوەنی گرافیک کاردی جۆری Intel UHD Graphics 620ـە و ڕامیشی دەگاتە ١٦ گێگابایت. هەروەها بیرگەی ناوخۆیی لە جۆری PCIe SSDـیە بە قەبارەی ٥١٢ گێگابایت. شایەنی باسە، ئەم ئامێرە پشتگیری لە پێنوس دەکات و ئامێرێکی نمونەییە بۆ سیستەمی وەگەرخەری ویندۆز ١٠.\n٤- لاپتۆپی ئەپڵ Macbook Pro with Touch Bar 13-inch 2018\nئەگەر بەدوای نوێترین لاپتۆپی ئەپڵ بگەڕێیت، ئەوا بێگومان ماکبووک پڕۆی نوێی ١٣ ئینجی بە بوونی تاچباڕ دەدۆزیتەوە. شایەنی باسە، ئەمساڵیش ئەپڵ کۆمەڵێک گۆڕانکاری لە ناوخۆی ماکبووک پڕۆی ١٣ و ١٥ ئینجی کردووە و لەڕووی توانستەوە بەهێزتری کردوون.\nماکبووک پڕۆی ١٣ ئینجی بە هەریەک لە پڕۆسێسەرەکانی Intel Core i5 و Intel Core i7 چوار ناوکی کە خێراییان دەگاتە دوو ئەوەندە واتە Boost دەکەن بەردەستە، لەگەڵ ڕامی ١٦ گێگابایت و بیرگەی ناوخۆیی تا ٢ تێرابایت لە جۆری ئێس ئێس دی. هەروەها گرافیک کاردی جۆری Intel Iris Plus 655، لەگەڵ چیپی Apple T2 بۆ مەبەستی ئاسایش و پارێزگاری.\nبێگومان ئەپڵ بە شێوەیەکی بەرچاو گرنگی بە جوانی دیزایین دەدات، بەڵام بەداخەوە بە نرخێکی زۆر لەچاو ڕکابەرەکانی دەفرۆشرێت، کە ئەوان بە سیستەمی ویندۆز کاردەکەن. کەواتە ئەگەر بیر لە بەکارهێنانی لاپتۆپێکی تر جگە لە ئەپڵ دەکەیتەوە ئەوا باشترین بژاردەکان دێڵ XPS 13 یان هواوەی MateBook X Pro بۆ تۆ، بەڵام ئەگەر تامەزرۆیی بەرهەمەکانی ئەپڵیت ئەوا بێگومان ماکبووک پڕۆ ١٣ ئینج مۆدێلی ٢٠١٨ باشترینە بۆ تۆ.\n٥- لاپتۆپی MSI GS65 Stealth\nلاپتۆپی MSI GS65 Stealth بە یەکێک لە باشترین لاپتۆپەکانی یاریکردن دێتە هەژمار، ئەمەش بەهۆی تایبەتمەندییە بەرز و پێشکەوتووەکانی، ئەمانیش نەوەی هەشتەمی Intel Core i7-8750H، کە توانستی جێبەجێکردنی بە ٤٠% لە نەوەی پێش خۆی باشترە، وە گرافیک کاردی جۆری ئینڤیدیا GeForce GTX 1070 GPU، لەگەڵ ڕوونمایەکی ١٥.٦ ئینجی کە خاوەن لێواری کەمە و ڕووی ڕوونماکەی ٨٢%ی پێشەوەی گرتووە. هەروەک بە بەراورد بە لاپتۆپی ئەیسوس Zephyrus GX501 بە نرخی گونجاوتر بەردەستە.


گوندستانی ھولەسو - ویکیپیدیا، ئینسایکڵۆپیدیای ئازاد\nHulasu Rural District\nگوندستانی ھولەسو یان ھۆڵەسو لە دابەشکاریی کارگێڕیی ئێراندا، یەکێکە لە سێ گوندستانی ناوچەی ساینقەڵا لە شارستانی ساینقەڵا، لە پارێزگای ئازەربایجانی ڕۆژاوا لە ڕۆژھەڵاتی کوردستان لە ئێران. ناوەندی ئەم گوندەوارە گوندی ھولەسوە.\nبە پێی سەرژمێریی گشتیی جەماوەر و خانووی ئێران لە ساڵی ٢٠٠٦دا، ژمارەی دانیشتووانی ئەم گوندستانە (١٢٣٩٦)کەس و (٦٠٦٧)نێر و (٦٣٢٩)مێ و (٢٦٣٧)خێزان بووە. دانیشتوانی ئەم گوندەوارەیە زۆرینەی لە کورد و کەمینەی لە ئازەری پێکھاتووە.\nکوردەکان لە کوردە سەرابیانی و زاخۆرانی و موسلیانلیەکان و موکریەکان پێکھاتووە.\nئازەریەکان تەنھا لە دوو گوندی ھولەسوو و ھاچەسودان کە ئەوانیش تێکەڵن لەگەڵ کوردا.\nبەکارھێنەرانی ویکیپیدیا، وتاری «دهستان ھولاسو»، ویکیپیدیای فارسی (٢٦ی کانوونی دووەمی ٢٠١٧).\nوەرگیراو لە «https://ckb.wikipedia.org/w/index.php?title=گوندستانی_ھولەسو&oldid=831724»\nئەم پەڕەیە دواجار لە ٢١:٣٧ی ٢٩ی ئابی ٢٠٢١ نوێ کراوەتەوە.


محمود عبدوڵا: کورد لەنێوان مەرگی مورسی و ستالیندا. – WtariKurd\nمحمود عبدوڵا: کورد لەنێوان مەرگی مورسی و ستالیندا.\n– Posted on 2019-06-21بابەتی: سیاسی\nکێشە ئەوەنییە کە مرۆڤ شوێنی ئایدیۆلۆژیایەک دەکەوێت، کێشە ئەوەیە تاچەند ئەو ئایدیۆلۆژیایە بەرچاوی ڕۆشن دەکات و ئازادی دەکات. بۆ گەلی کورد کە هێشتا ئازاد نییە زۆرگرنگە ئایدیۆلۆژیا ببێتە هۆی ئازادی بۆی، لانیکەم ببێتە هۆی ڕزگارکردنی لەدەست دەگیرکەران، بەڵام کاتێک تۆ وەک کورد دەبیت بە هەڵگری هەمان ئایدیۆلۆژیای داگیرکەر ئەوا واتا بەدەستی خۆت زنجیری کۆیلایەتی بۆخۆت دروست دەکەیت. دەبێت ئایدیۆلۆژیا لانی کەم شوناست دیاریبکات؟ لەداگیرکەرەکەت جیات بکاتەوە، دەنا دەبیتە ئەو گوێرەکەیەی چەقۆی قەساب دەلێسێتەوە. پاشان ئەو ئایدیۆلۆژیایە تا چەند دەبێتە هۆی یەکیەتی گەل، چونکە گەر ئایدیۆلۆژیا نەبێتە هۆی دروستکردنی سایکۆلۆجیای هاوبەش لە ئاستی ژیانی گشتیدا ئەوا دەبێتە سەرباری کێشەکان. گەلی کوردستان لە ئەنجامی نەبونی ڕابەرێکی ئایدیۆلۆژی کەتەواوی لایەنەکانی ژیان و کێشەکانی لێکبداتەوە و هەوڵی چارەەری بدات، بەردەوام بەهۆی ئایدیۆلۆژیای بێگانە توشی دابەشکاری زیاتر هاتوە. بەجۆرێک تۆی ئایدیۆلۆجیەکان بڵاوبۆتەوە کە ئەرکی ڕابەری ئایدیۆلۆجیشی قوڕستر کردوە لەچاو ڕابەری ئایدیۆلۆجی نەتەوەکانی تر، چونکە ئەگەر بۆڕابەرێکی ئایدیۆلۆجی وەک محەمەدی پەیامبەری، ئایدیۆ لۆجیا هەوڵیک بوبێت بۆ یەکیەتی، ئەوا بۆ ڕابەری ئایدیۆلۆجی کورد دەبێت جارێک شەڕی یەکیەتی بکات، جارێکیش شەڕی ئەو ئایدیۆلۆجیایە بکات کە هزری تاکی داگیرکردوە و لە خۆی نامۆ کردووە.\nمام جەلال لە کتێبی دیداری تەمەندا باسی ئەوەدەکات کە بۆ مەرگی ستالین ماتەمینیمان ڕاگەیاند، تەنانەت لەهەرشوێنێک بوایە لەیادی مەرگی ستالین دەبو دەقیقەیەک بوەستین. ئێستاش کە مورسی دەمرێت ئیسلامیەکان نوێژی غیابی بۆ دەکەن و پەرۆشی دەردەبڕن.\nلەو کاتەدا کە ستالین دەمرێت کورد یەکێتی سۆڤیەتی تاقیکردۆتەوە، چیتر یەکێتی سۆڤیەت فریادڕەسی کوردنییە، بەڵکو لەڕوانگەی زۆرێکەوە کۆماری مهاباد بەهۆی پشتکردنە کۆمارەکەوە بو لە لایەن یەکێتی سۆڤیەت، پاشان ستالین یەکێک بو لە ستەمکارو دیکتاتۆرەکانی مێژوو. بەڵام وادیارە ئایدیۆلۆژیا هەمیشە بڕێک کوێرایەتی لەگەڵ خۆی دێنێت. بایی ئەوەندە مرۆڤ کوێر دەکات کەستەمی ڕابەری ئایدیۆلۆژی خۆی نەبینێت.\nبۆ ئیسلامیەکانیش سیستەمی خەلافەت ئاشکرایە و چەندین جار تاقیکراوەتەوە، چەندین ئیمپراتۆری ئیسلامی هاتن و ڕۆیشتن، هیچیان بەدیاری بۆ گەلێکی ژێردەستەی وەک کورد نەهێنا، بەڵام هێشتا کورد بە مەرگی ڕێبەرە ئایدیۆلۆژیەکانی دڵتەنگ دەبێت.\nجیاوازی لەنێوان ماتەمینی ستالینیەکان، یان بڵێین مارکسیەکان، لەگەل ئیخوانیەکان چییە، هەردوکیان بەهۆی ئایدیۆلۆژیاوە لەخۆیان نامۆکراون، و لە کێشەی سەرەکی دورکەوتونەوە کە بریتییە لە ئازادی. هەردولا خەون بە بەهەشتەوە دەبینن، بەڵام بەهەشتی ئەمان دونیاییەو پڕە لەیەکسانی و دابەشکردنی سامان، بەهەشتی ئەوانیتریش بەهەشتی ئەو دنیایەو پڕە لە دابەشکرنی شەڕاب و حۆری.\nکەواتا ئایدیۆ لۆژیا زیانی زۆری لەکورد داوە، زیاتر لە دەوڵەتە چەوسێنەرەکان کوردی دابەش کردووە. پێویستە تاکیکورد لانیکەم ئەوە بزانێت کەکێشەی ئەو ئازادییە، دەبێت تەبەنی ئایدیۆلۆژیایەک بکات کە وڵامدەرەوەی کێشەکانی گەلە وەڵامی ئازادیە، نەک ئایدیۆلۆژیایەک کە تەنها لەخەیاڵ و خەون دا دنیای بۆ بگۆڕێت، یان ئەیدیۆلۆجیایەک کە بیکاتە ئامراز بۆ سەرکەوتنی داگیرکەرانی خاکەکەی. بۆگەلێکی بێدەوڵەت و ژێردەستە تەنێ ئەو ئایدیۆ لۆژیایە گرنگە دەبێتە هۆی یەکیەتی گەل و ئازادی، بۆ گەلێکی داگیرکراو کۆیلەکراو ئایدیۆلۆژیای بێگانە، ئایدیۆلۆژیای چینایەتی، ئایدیۆلۆژیای ئاینیئیخوانی و سەلەفی چ سودێکی هەیە، لەدابەشبونی زیاترو قوڵکردنەوەی کۆیلایەتی زیاتر. هەروەها پێویستە بزانین مارکس ڕابەرێکی مرۆڤ دۆستبو، بەڵام ستالین ڕابەرێکی مرۆڤ کوژ و دیکتاتۆر، هەروەک خەلیفەکانیش، کەواتا دەبێت تاکی کوردی ئایدیۆ لۆژی جیاوازی بکەن لەنێوان دامەزرێنەرانی ئایدیۆلۆژیا و شوێنگرەوەکانی ناکرێت بە بۆچونەکانی مارکس ستالینیزم پاساوبدرێت، هەروەک بە بۆچونەکانی ئیخوانیزم پاساو نادرێت. جیاوازی مارکسی و ئیسلامیەکان ئەوەبو کە قیبلەی یەکەمیان مۆسکۆ بو، هی دووەمیان مەککە.\nئەرشیڤی بەڕێز: مەحمود عەبدوڵا


یەك هەڵوێست نین\n2021.10.23 - 13:55\nچەند زانیارییەكی نوێ ئاماژە بەوە دەكەن، لایەنە دۆڕاوەكانی هەڵبژاردنی پێشوەختە لە ناو "چوارچێوەی هەماهەنگی شیعە" لەناو خۆیاندا یەك دەنگ نین لەبارەی چۆنییەتی مامەڵەكردن لەگەڵ بارودۆخی پاش هەڵبژاردن و هەندێكیان سوورن لەسەر هەڵوەشاندنەوەی ئەنجامەكەی و هەندێكی تر چاوەڕوانی ڕێككەوتن دەكەن.\nسەرچاوە سیاسییە ئاگادارەكان بە ڕاپۆرتێكی "الشرق الأوسط"ی چاپی لەندەنیان ڕاگەیاندووە كە "ناس كورد" بینیویەتی (23ی شترینی یەكەمی 2021)، بێ متمانەیی و دردۆنگی باڵی كێشاوە بەسەر لایەنە شیعە ناڕازییەكان لە ئەنجامی هەڵبژاردن و هەندێكیان چوونەتە حاڵەتی ئامادەباشی لە پێناو هەڵوەشاندنەوەی ئەنجامەكان و هەندێكی تریان چاوەڕوانی گەیشتن بە ڕێككەوتن دەكەن.\nسەركردەیەكی هاوپەیمانی فەتح كە دیارترین دۆڕاوەكانی هەڵبژاردنن ئەوەی پشتڕاست كردووەتەوە ئەوان پلانیان هەیە بەردەوام بن لە ناڕەزایی تا دووبارەكردنەوەی هەڵبژاردن، بەڵام سەركردەیەكی تری چوارچێوەكە باسی لەوە كردووە ئەوە بژاردەی هەموویان نییە و هەر لایەك بگاتە رێككەوتن لەگەڵ براوەكان ئەوە ماڵاوایی دەكات لە ناڕەزایەتییەكان.\nبەگوێرەی زانیارییە دزە پێكراوەكانیش مالیكی متمانەی بەحەكیم نییەو پێی وایە نزیكە لە سەدرەوە، هەروەها قەیس خەزعەلی هەمان شت بەرانبەر هادی عامری و تا ئێستاش ئێران هیچ ئامۆژگاری و نەخشە ڕێگەیەكی ڕوونی پێشكەش بەو لایەنەنانە نەكردووە كە ناڕازین.\nکۆمسیۆن لەسەر زیادکردن و کەمکردنەوەى کورسی لایەنەکان رونکردنەوە دەدات\n2021.10.29 - 18:45


دلێر محەمەد نوری: لەوە زیاتر سۆشیال میدیا توڕە مەکەن. – WTARIKURD\nئەگەر سۆشیال میدیای کوردی خێزانێک بووایە و پێک هاتبووبا لە گۆگڵ و یۆتووب و فیس بووک و ئەنستاگرام و واتسئاب و تیک تۆک و لۆگەر و تویتەر و چەند ئەندامێکی تر.\nئەوا دەمێک بوو پەیامێکی گرنگ و بە پەلەیان ئەبوو بۆ ئێوەی دەسەڵات و حزب و تەلەفزیۆن و گروپ و پەیج و بلۆگەر و مۆدێلیست و بانگخواز و جنێوفرۆش و سەرجەم ئەکاونتە کوردییەکانی دیکەی باشوری کوردستان.\nبەڕاستی و بێ پێچ و پەنا زۆر لێتان وەڕس ئەبوون، هەر زوو ماندوو ئەبوون لە کارو کردەوەتان. گەر ئێوە بەم ڕیتمە بەردەوام بوونایە، ڕۆژێک ئەهات خۆیان دادەخست و ڕوویان لە میللەت و مەملەکەتێکی دیکە دەکرد. یاخود داوایەکیان بۆ هێڵی جیهانی و مانگە دەستکردەکانی ئاسمان بەرزئەکردەوە کە لە ڕەئسییەوە هێڵی ئینتەرنێت لە ئێوە بکوژێننەوە و ئەمانیش بە خاووخێزانەوە لە برسا و لە تینووا بمردنایە.\nلە گەڵ ئەوەشدا کە ئەم خێزانە پێزانینیان ئەبوو بۆ دەسەڵاتی کوردی و حزب و حزبۆکەکان و بانگخوازە ئایینی و کۆمەڵایەتی و کچە مۆدێل و جنێو فرۆشەکان و گاڵتەجاڕەکانتان. لە بەر ئەوەی خاوەنەکانیان دەوڵەمەند و دڵخۆشن پێتان. چوون ئەوان ڕۆژانە پارەی سەددان هەزار ڕێکلام دەچێتە گیرفانیانەوە، لە پای هەڵچوون و داچوون و کردەوە و گوفتارە نابەجێیەکانی ئێوە و بەرپەچدانەوەکانی خەڵکی بە پۆست و کۆمێنێت و لایک و ئیمۆجییەکانیان. بەڵام ئەمە ئەوەی نەدەگەیاند کە ئێوە فەنتازیا بە کوشتن و خیانەت و ئازار و جنێو و گاڵتەجاڕی دونیاوە بکەن. چونکە دواجار هەموو شتێک سنوری هەیە و کەمێک ئاکاریش باشە بۆ مرۆڤ.\nبە کوردی ئەوەی لە نێو خێزانی سوشیاڵ میدیای کوردییەوە ئەبینرێ، لە هیچ خێزانێکی، هیچ میللەتێکی، هیچ کیشوەرێکی دیکەی جیهانەوە بەم ڕادەیە نیە. هەر بۆیە ئەو دەم خێزانی سۆشیال میدیای کوردی لە دانیشتە تایبەتییەکانی خۆیاندا لە فەزادا، کاتێ ئێمەی مرۆڤ ئەنووستین، کۆئەبوونەوە و هەڵسەنگاندن و هەڵاوێری پۆست و هەواڵ و زانیارییەکانی نێو خۆیان ئەکرد. هەموو خێزانی سۆشیال میدیای میللەتانیش دەمی دادەچەقاند و ئەحەپەسان. چونکە بەڕاستی پۆست و وتار و گوفتار و کردارەکان ناشرین و ناپەسەند و نابەجێ و هەندێ جاریش بازاڕی و لە هی نەدیکە ئەچن.\nهەر بۆیە باوەڕ ئەکەم ئەم خێزانی سۆشیال میدیایە بە بەردەوامی پەیامیان لە ڕۆبۆت و مانگە دەستکردەکانەوە بۆ دەهات بەوەی بۆچی کە هەرکاتێ باشوری کوردستان لە خەو هەڵدەستێ، لێشاوی ڤایرۆس و جنێو و هاوار و قیژە و کفن و دفن و بۆنی مردن ئەگاتە کەشکەڵانی فەلەک؟ بەڕاستی ئەوانیش داوای ڕوونکردنەوەیان ئەکرد و ئەیانووت کول وکاس بووین. هەر بۆیەش ئەم پەیامەیان بە گرنگ ئەزانی بینێرن، تاوەکو کار لە کار نەترازێ و بڕیار بدەن بتانگەڕێنینەوە بۆ سەرەتای نەوەددەکان. هەر بۆیە پێم وابێ ئەوانیش وەکو هاوڵاتیانی کورد لە باشور خۆپیشاندانیان ئەکرد و بۆ دواجار داواکاریەکیان دەخستە بەر دەستتان بەوەی.\nئیتر با بەس بێ درۆی سیاسی و سەرکردەی حزبەکان و دەسەڵاتداران و حکومەت و پارلەمان کە سۆشیال میدیای کاس کردووە. ئەوان خۆیان ئاگایان لە ورد و درشتی کۆبوونەوە تایبەتی و ژێر بە ژێر و پشتی پەردەکانتانە. زۆر دوورن لەوانەی بە ئاشکرا لە سۆشیال میدیا بڵاوی ئەکەنەوە. هەر بۆیەش لە دوو دڵی و توڕەیی و بێزاری خەڵکی تێدەگەیشتن. تێدەگەشتن بۆچی دوێنێ فیس بووکێک خۆی سووتان و تیک تۆکێکیش هەفتەی پێشوو سەری خۆی هەڵگرت و تویتەرێکیش پێرێ خۆی هەڵواسی و مانگێ بەر لە ئێستا یوتووبێک جەڵدەی مێشک لێی دا و کچە واتسئاپێکی خوێندکاریش لە قاتی دووەمی قوتابخانەکەی خۆی خستە خوارەوە. تێدەگەێشتن کە دووساڵە بۆچی دەیان فیس بووکی ئازادی خواز و چالاکوانی مەدەنی هەر لە سەر ڕەخنە و کۆمێنتی نێو سۆشیال میدیا لە زینداندان. بۆچی سەدان بلۆگ و سناپ و تیک تۆکی گەنجیش لە دارستانەکانی بیلاروسیا ڕەق بوونەوە. تێدەگشتن بۆچی مانگ نیە چەند فیس بووک و یوتووبی پیر و گەنجیش نەکەونە ئاوی ئیجەوە. تێدەگەشتن بۆچی هەر دوێنێ بوو کۆمەڵێک کۆمێنت و پۆست لافاوەکەی هەولێر بردنی.\nتێدەگەشتن بۆچی ئەم بەیانییەش کاتێ لە خەو هەستان، بینیان لە سلێمانی دەیان فیس بووک بەدەلەی پرتەقاڵیان لە بەر کراوە و تورەکەی ڕەشیان لە سەر‌نراوە.\nئەوان هەر زوو ئەیانزانی ئێوەی حزب و دەسەڵات و بەڕێوەبەران، تاکڕە و دیکتاتۆر و گەندەڵن بۆیە ئەم شتانە ڕوو دەدەن. دەنا ئەوان بە تەنها بۆ ڕژێمە ئازادی خواز و دیموکراسییەکان ئەشێین. ئەگەر نا داوایان ئەکرد یەخەیان بەردەن و دایانبخەن بە یەکجاری تا سەری خۆیان بە خێزانەوە هەڵ بگرن.\nئەنجا داوایان لێ دەکردن سنورێک بۆ پەنجە ڕاوەشاندن و قیڕ قیڕی هەندێ لەو ڕیشانە دابنێن. کە بەم ڕۆژگارە خوێنی دەیان فیسبووکە نووسەر حەڵال ئەکەن، ژنە واتسئاب و کچە سناپ ڕیسوا ئەکەن، گەنج و لاوە فیس بووکە بێزارەکان ملکێشی لای خۆیان ئەکەن، تا فێریان بکەن ئیهانە بە عیلم و هەڕەشە لە هونەر و تەنگیش بە کچە سفورەکانی ناو بازاڕ هەڵچنن. ئەوان تا ئێستاش تێنەدەگەیشتن لە نوینەرەکانی خودا، کە چۆن ئەتوانن، ئەو هەموو ڕق و کینە و ڕەگەزپەرستییە بخەنە ناو کوچە و کۆڵانی سۆشیاڵ میدیاوە. ئاخر ئەگەر ئێوە ناتوانن گووڵی بەهەشتی لە سۆشیال میدیا بۆ خەڵکی بگرن، بۆ ئەبێ ببن بە دڕکی دۆزەخی و لە دڵ و چاو و مێشکیان بچەقن.\nئەنجا داوایان ئەکرد ئیتر بەس بێ کچە مۆدیلە بێ ستایلەکان و گۆرانی بێژە بێ زەوقەکان و بەرنامە تەلەفزیۆنیە بێ لەزەتەکان، لە بەکارهێنانی سۆشیاڵ میدیا. کە جگە لە هەندێ قسەی هەلەق و مەلەق و خۆبادانی بەردەم کامێراکان و دوو تۆپەڵ سلیکۆنی پاش و دوو تۆپەڵیش هی پێشەوە و دەم و لێوێکی وەکو قارچک هەڵتۆقیو لە نێوان دوو گردە گووپی بۆتۆکز. زیاتر، کامە مۆدێل و کامە ستایل و کام گۆرانی و هونەریان بە سۆشیال میدیا بەخشیوە.\nئەمانەو بێجگە لە دونیایەک پەیجی بێ مستەوا و بێ بڕوانامە و بێ زانیاری بە ناوی دەروونناس و فەیلەسوف و جوانی و تەندروستی لەش و…زۆری دیکەش. دە بەسە ئیتر سۆشیال میدیا دڵی تەقی.\nدلێر محەمەد نوری: لەوە زیاتر سۆشیال میدیا توڕە مەکەن. - 2022-01-05\nدلێر محەمەد نوری: بەستەڵەک یان کرانەوەی بیر؟گەڕانەوە بۆ بیری ئەشکەوت نشینان! - 2022-01-01


1 Corinthians 1 KJV - یەکەم کۆرنسۆس 1 KSS\n2بۆ کڵێسای خودا لە شاری کۆرنسۆس، ئەوانەی بە یەکبوون لەگەڵ عیسای مەسیح پیرۆزکراون و بانگکراون بۆ پیرۆزبوون، لەگەڵ ئەوانەی لە هەموو شوێنێکدا بە ناوی عیسای مەسیحی خاوەن شکۆمانەوە نزا دەکەن، کە گەورەی ئێمە و ئەوانیشە:\n4بەهۆی ئێوەوە هەمیشە سوپاسی خودام دەکەم، بۆ ئەو نیعمەتەی خودا کە بەهۆی عیسای مەسیحەوە پێتان دراوە. 5بە یەکبوون لەگەڵ ئەودا لە هەموو بوارێکەوە دەوڵەمەند بوون، لە هەموو وتە و زانینێک. 6خودا بەو شێوەیە شایەتی ئێمە بۆ مەسیح لە ئێوەدا دەچەسپێنێت. 7بۆیە لە هیچ بەهرەیەک کەموکوڕیتان نییە، لە کاتێکدا بە پەرۆشەوە چاوەڕوانی دەرکەوتنی عیسای مەسیحی پەروەردگارمانن. 8ئەو هەتا کۆتایی دەتانچەسپێنێت، تاکو لە ڕۆژی عیسای مەسیحی پەروەردگارماندا بێ گلەیی بن. 9خودا بەوەفایە، ئەوەی بانگی کردن بۆ پێکەوە ژیان لەگەڵ کوڕەکەی، عیسای مەسیحی خاوەن شکۆمان.\nناکۆکیی نێوان باوەڕداران\n10ئەی خوشکان و برایان، بە ناوی عیسای مەسیحی خاوەن شکۆمان لێتان دەپاڕێمەوە کە هەمووتان یەک هەڵوێست بن، دووبەرەکی لەنێوانتاندا نەبێت، بەڵکو هەمووتان یەک بیر و ڕاتان هەبێت. 11خوشک و برایانم، ماڵی خلۆیی هەواڵیان دامێ کە ناکۆکی لەنێوانتاندا هەیە. 12مەبەستم ئەمەیە: یەکێکتان دەڵێت: «من هی پۆڵسم»، یەکێکی دیکە: «من هی ئەپۆلۆسم»، یان «من هی پەترۆسم1:12 یۆنانی: کێفاس.»، یان «من هی مەسیحم.»\nمەسیح هێز و دانایی خودایە\n20کوا دانا؟ کوا مامۆستای تەورات؟ کوا کەسی بە دەموزاری ئەم دنیایە؟ ئایا خودا دانایی ئەم جیهانەی نەکردووەتە گێلایەتی؟ 21خودا بە دانایی خۆی، مەبەستی بوو کە خەڵک بیناسێت، نەک لە ڕێگەی دانایی جیهانەوە، بەڵکو خودا ویستی لە ڕێگەی مزگێنییەوە باوەڕداران ڕزگار بکات، ئەو مزگێنییەی خەڵکانێک بە گێلایەتی دەزانن. 22جولەکە داوای نیشانە دەکەن و یۆنانی هەوڵی دانایی دەدەن، 23بەڵام ئێمە مەسیحی لەخاچدراو جاڕدەدەین، بۆ جولەکە کۆسپە و بۆ نەتەوەکان گێلایەتییە، 24بەڵام بۆ بانگکراوان، جولەکە و ناجولەکە، مەسیح هێز و دانایی خودایە، 25چونکە گێلایەتیی خودا لە دانایی مرۆڤ داناترە و لاوازیی خودا لە بەهێزیی مرۆڤ بەهێزترە.\n26ئەی خوشک و برایان، بیربکەنەوە چۆن بوون کاتێک خودا بانگی کردن. بەپێی پێوانە مرۆییەکان کەمتان دانا بوون، هەروەها کەم کەستان توانادار و لە بنەماڵەی ناودار بوون. 27بەڵام خودا ئەوانەی هەڵبژارد کە بەلای جیهانەوە گێلن، تاکو داناکان شەرمەزار بن، لاوازەکانی هەڵبژارد تاکو بەهێزەکان شەرمەزار بن. 28خودا پایەنزمەکانی جیهان و ڕق لێبووەوە و ئەوانەی هەڵبژارد کە هیچ نەبوون، تاکو ئەوانە لەناوببات کە خۆیان بە شت دەزانن، 29بۆ ئەوەی هیچ مرۆڤێک1:29 یۆنانی: جەستەیەک. لەبەردەم خودا شانازی نەکات. 30بەڵام ئێوە بەهۆی خوداوە لەگەڵ عیسای مەسیحدا بوونە یەک1:30 لەگەڵ عیسای مەسیحدا بوونە یەک لە زمانی یۆنانیدا (لە عیسای مەسیحدا) بەکارهاتووە.، کە خودا بۆ ئێمەی کرد بە دانایی و ڕاستودروستی و پیرۆزکردن و کڕینەوە،1:30 واتە مەسیح ئێمەی لە مردن کڕییەوە. 31تاکو وەک ئەوەی نووسراوە: [ئەوەی شانازی دەکات، با شانازی بە یەزدانەوە بکات.]1:31 یەرمیا 9:24.


تیرۆرستێكى داعش له‌فه‌لوجه ده‌ستگیركرا » پێگەی تۆڕی میدیای عێراقی\nتیرۆرستێكى داعش له‌فه‌لوجه ده‌ستگیركرا\nهێزێكى سه‌ر به‌ئاژانسى هه‌واڵگیرى ولێكۆڵینه‌وه‌كانى فیدڕاڵى توانیان تیرۆرستێكى داعش له‌به‌ناو كه‌رتى ئه‌نبار له‌فه‌لوجه ده‌ستگیربكه‌ن.\nئاژانسى هه‌واڵگیرى له‌ڕاگه‌یه‌ندراوێكدا كه‌ده‌ستى ئاژانسى هه‌واڵى عێراقى(اه‌ع)كه‌وتووه،بڵاویكرده‌وه"یه‌كه‌كانى له‌ڕێگاى به‌ڕێوبه‌رایه‌تى هه‌واڵگیرییه‌كانى پۆلیسى فیدڕاڵى له‌وه‌زاره‌تى ناوخۆ توانیان تیرۆرستێكى به‌ناوى(ئه‌بو ته‌ڵحه)له‌شارۆچكه‌ى فه‌لوجه‌ى سه‌ر به‌پارێزگاى ئه‌نبار ده‌ستگیربكه‌ن،كه‌به‌پێى بنه‌ماكانى مادده‌ى 4ى تیرۆر داواكراوبوو وله‌به‌ناو كه‌رتى ئه‌نبار كارى كردبوو".\nهه‌واڵگیرییه‌كان له‌میان ڕاگه‌یه‌ندراوه‌كه‌ى ڕوونیكرده‌وه"تیرۆرسته‌كه له‌میان لێكۆڵینه‌وه‌ى به‌راییه‌كان دانی به‌وه‌داناوه كه‌له‌ڕیزى تیرۆرستانى داعش وه‌ك جه‌نگاوه‌ر له‌م كه‌رته كاریكردووه،وهه‌روه‌ها بۆ ته‌واوكردنى په‌ڕاوى لێكۆڵینه‌وه‌كانى وسزادانى هه‌موو ڕێوشوێنێكى یاسایی به‌رامبه‌رى گیراوه‌ته‌به‌ر".


ڕۆژنامەی تایمز: پوتین شێرپەنجەی خوێنی هەیە\nلە ڕاپۆرتێکی ڕۆژنامەی تایمز-ی بەریتانیدا هاتووە، ڤلادیمێر پوتین سەرۆکی ڕوسیا نەخۆشیی شێرپەنجەی خوێنی هەیە و بەر لە دەرکردنی بڕیاری هێرشکردن بۆ سەر ئۆکرانیا، بەو هۆیەوە نەشتەرگەریی کردووە.\nپێشتریش یەکێک لە سەرمایەدارە ڕوسییە نزیکەکان لە پوتینەوە، لە گفتوگۆیەکی تۆمارکراودا لەگەڵ وەبەرهێنەرێکی خۆرئاوایی، سکاڵای کردووە لەوەی سەرۆک “شێت بووە” و “هەموو ئاواتخوازی مردنین”.\nتایمز لە ڕاپۆرتەکەیدا ئاماژەی پێداوە، لە چەندین ڕێککەوت و بۆنەدا پوتین ڕێکوپێک نەڕۆیشتووە و شەلیوە، جگە لەوەی لە چەند کۆبوونەوەیەکدا دەستی بە قەراغی مێزێکەوە گرتووە، تاکو بتوانێت هەڵسێتەوە.\nلە بۆنەی “ڕۆژی سەرکەوتن”یشدا، پوتین لە کاروانی ئاهەنگگێڕاندا بەتانییەکی ئەستووری پێدادراوە و ئەمەش هێندەی تر گومانی ورووژاندووە.\nڕاپۆرتەکان ئاماژەیان بەوەداوە، سەرۆکەکەی ڕوسیا بۆ هەموو شوێنیک 3 پزیشکی لەگەڵدایە، یەکێکیشیان پزیشکێکی لێهاتووی بواری شێرپەنجەیە.\nهەندێک لە شارەزایان ئاوسانی ڕوخساری پوتینیان بەوە لێکداوەتەوە، لە ئەنجامی بەکارهێنانی چەند دەرمانێکدا بووبێت بۆ چارەسەرکردنی شێرپەنجە.\nهەروەها لە بەدواداچوونێکی ڕۆژنامەی “پرۆیکێت”دا باس لە خووی پوتین کراوە بۆ خۆشۆردن بە خوێن و گیراوەی شاخی گاکێوی.\nئەمە لە کاتێکدایە کە قسەکردن لەبارەی تەندروستی و ژیانی سەرۆکەکەی ڕوسیاوە تا ڕادەیەک قەدەغەیە و پەردەپۆش دەکرێت، سەرباری ئەوەی چەند دامەزراوە و پێگەیەک بە فەرمی نووسراویان بۆ هاتووە، تاکو خۆیان لەو بابەتە نەدەن.\nشەڕێكی دیكە لە قەزای خەبات سەریهەڵدا\nپاش بەرزبوونەوەی نرخ.. چەند هەنگاوێكی ئاسان بۆ كەمكردنەوەی بەكاربردنی بەنزین\nلەگەڵ بەرزبوونەوەی نرخی بەنزیندا، زۆرێك لە بەكارهێنەرانی ئۆتۆمبێل بەدوای ئەو ڕێگایانەدا دەگەڕێن كە دەبێتە هۆی كەم بەكاربردنی بەنزین.…\nباڵندەیەكی جۆری فلامینگۆ لە سنوری برادۆست دۆزرایەوە\nلە ڕووداوێكی دەگمەندا باڵندەیەكی جۆری فلامینگۆ لە سنوری برادۆست دۆزرایەوە و بەخێوكاری ئێستای باڵندەكه دەڵێت، ڕۆژانە چاودێری دەكەم.…\n“به‌یه‌ك ناگه‌ین” نوێترین به‌رهه‌می هونه‌رمه‌ند بڵند عه‌بدوڵا-یە، كە بە شێوازی تاك تراك بڵاویكردووەتەوە و ڤیدیۆ كلیپی بۆكردووە. تێكستی…


هەڤاڵ ئەبوبەكر: پێویستە تێگەیشتنی نوێمان بۆ كۆرۆنا هەبێت – wazho.net\nهەڤاڵ ئەبوبەكر: پێویستە تێگەیشتنی نوێمان بۆ كۆرۆنا هەبێت\nئازار 27, 2021\t1033103 جار خوێندراوەتەوە\nهەڤاڵ ئەبوبەكر پارێزگاری سلێمانی دەڵێت: بارودۆخی كۆرۆنا لەژێر كۆنترۆڵدایە و لەگەڵ داخستنی هیچ سێكتەرێك نین، هەروەها پرۆسەی خوێندنیش ڕانەگیراوە، و دەبێت تێگەیشتنی نوێمان بۆ پەتاكە هەبێت.\nهەڤاڵ ئەبوبەكر ئەمڕۆ شەممە لە كۆنگرەیەكی رۆژنامەوانیدا وتی: بارودۆخی پەتای كۆرۆنا لەژێر كۆنترۆڵدایە و لە دوو رۆژی رابردودا كەس بە پەتاكە گیانی لەدەستنەداوە، لەگەڵ داخستنی هیچ سێكتەرێك نین و دەیانەوێت سەرجەم سێكتەرەكان بە خۆپارێزیەوە كراوەبن.\nسەبارەت بە پرۆسەی خوێندن پارێزگاری سلێمانی جەختیلەوەشكردوەتەوە: وەزارەتی پەروەردە بڕیاری داوە لە ئێستادا تاقیكردنەوەكان بكرێن و دەوام ڕانەگیراوە، بەڵام وانە خوێندنەوە لەناو پۆلدا راگیراوە، بەبڕوای ئێمە دەبێت تێگەیشتنی نوێمان بۆ پەتاكە هەبێت، بۆ ئەوەی لێكەوتەكانی پەتاكە لە پەتاكە خۆی زیانی زیاتر نەگەیەنێت، هەروەها لە ماوەی داهاتودا لیژنەی باڵای روبەڕوبونەوەی كۆرۆنا بڕیاری نوێ دەردەكات.\nپارێزگاری سلێمانی جەختیلەوەشكردەوە: ساڵی پێشوو ئەركی خۆپارێزێزی و چارەسەریش كەوتبوە سەر دەوڵەت، پێویستە لەمەودوا و لەساڵی دوەمی كۆرۆنادا ئەركی سەرەكی خۆپارێزی بكەوێتە سەر هاوڵاتیان و ئەركی چارەسەریش بكەوێتە سەر حكومەت.\nPrevious راپۆرتى تایبه‌ت به سه‌رچاوه‌ى بڵاوبونه‌وه‌ى كۆرۆنا كۆتایى هات\nNext سایلۆی سلێمانی داوا لە جوتیاران دەكات بچن بۆ وەرگرتنی چەكی پارەكانیان


نەتەوە | 09:58:12 2018-09-17 | (10,264) جار خوێندراوەتەوە\nوەزارەتی ناوخۆی "هەرێم" رونكردنەوە لەبارەی داواكاری ژمارەیەك لە هێزەكانی پێشمەرگە دەدات، كەداوای گواستنەوەی راژە و میلاكیان بۆ وەزارەتی ناوخۆ دەكەن و بەرپرسێكی ئەو وەزارەتەش رایدەگەیەنێت، بەهۆی ئەوەی موچەی ناوخۆ زیاترە خواست بۆ گواستنەوە زیاد دەكات و ئەو پرۆسەیەش بە قورس ناودەبات.\nلیوا بەختیار تاهیر بابان راوێژكاری سەربازی لەوەزارەتی ناوخۆی حكومەتی هەرێم رایگەیاند: ئەو داوایەی كەژمارەیەك لەهێزەكانی پێشمەرگە ئاڕاستەی وەزارەتی ناوخۆیان كردووە وەڵامیان نەدراوەتەوە، بەپێی زانیارییەكان تائێستاش رەزامەندی لەسەر داواكەیان نەدراوە بۆ گواستنەوەی راژە و موچەیان لە وەزارەتی پێشمەرگەوە بۆ سەر وەزارەتی ناوخۆ.\nناوبراو رونیشكردەوە، وەزارەتی ناوخۆ و كارمەندانی بەراورد بەوەزارەتی پێشمەرگە موچەیان زیاترە، بۆیە ئەو داوایە ئاڕاستەی ناوخۆ دەكرێت و ئەوەشی نەشاردەوە ئەگەر بۆ كەسێك بكرێت ئەوا تەواوی هێزەكانی پێشمەرگە ئەو داوایە دەكەن، لەوكاتەدا لە وەزارەتی ناوخۆش ناتوانرێت شوێنی پێویستیان بۆ دابین بكرێت.\nوتیشی: ئەو داوایانە سەرجەمی ئاڕاستەی وەزیری ناوخۆ دەكرێت كە لەهەمانكاتدا وەزارەتی پێشمەرگەش بە وەكالەت بەرێوەدەبات و ئەگەر رەزامەندی لەسەر داواكانیان بدات گرفت بۆ میلاكی وەزارەتی پێشمەرگەش دروستدەبێت، بەتایبەت كەناوخۆ موچەی زیاترە و هەمووی ئەو داوایە بەرزدەكاتەوە.\nبەختیار تاهیر بابان لە كۆتایی لێدوانەكەی بۆ سایتی تۆڕی هەواڵی سلێمانی ئەوەشی خستەڕوو، رێنمایی و یاساكانی تایبەت بەكاركردنی ئەو دوو وەزارەتە جیاوازی هەیە،"ئەوەشدەكات گواستنەوەی راژە و میلاك لەپێشمەرگەوە بۆ ناوخۆ تارادەیەك قورستر بێت".


ئەو خۆراکانەی لە تەمەنی پیریدا مێشک دەپارێزن\n2016-12-25 [12:51 PM]\nپزیشکێکی بەناوبانگی بەریتانی، ئاماژە بەو خۆراکانە دەدات کە توانی بیرکردنەوە و سەرنج زیاد دەکەن و مێشک دەپارێزن.\nکاساندرا بارنیس، پزیشکێکی بەناوبانگی بەریتانی، ئەوە دەخاتەڕوو کە ئەوانەی بە تەمەن کەوتوون و توانای سەرنج و بیرکردنەوەیان لاواز بووە، دەتوانن توانا و تەندروستی مێشکیان بپارێزن بێ ئەوەی پێویستیان بە چارەسەری پزیشکی بێت.\nئەو پزیشکە، ھێما بۆ ئەوە دەکات کە ئەو خۆراکانەی ڤیتامینی (B١٢) لەخۆ دەگرن، بۆ مێشک زۆر بەسوودن، بەتایبەتی ئەوانە کەوتونەتە ناو تەمەنەوە، ئەو ڤیتامینە بۆ تەندروستی مێشک زۆر پێویستە، چونکە خانەکانی مێشک لە لەناوچوون دەپارێزێت و پارێزگارییان لێدەکات.\nھاوکات ئەو پزیشکە باس لە ترشە چەورییەکانی ئۆمێگا ٣ دەکات، کە ئەویش بۆ مێشک زۆر پێویستە، ئەمانەش لە ڕۆنی ڕووەکی و ماسییە چەورەکاندا ھەن.\nھەروەھا، کاساندرا بارنیس، باس لە تۆوی کولەکە دەکات، کە بە ھەمانشێوە بۆ خواردنی بە ڕێکی، بەھۆی دەوڵەمەندی بە کاتیوناتی مەگنیسیۆم، سوودی بۆ مێشک ھەیە و یارمەتی ناردی ئاڕاستە لە مێشکەوە بۆ لەش دەکات، لەگەڵ ئەوەش بە سەرچاوەی زینگ دادەنرێت، جگە لەمانەش، ھێلکە، شوکلاتەی ڕەنگ تێر و ڕووەکە ئاوییەکان، سوودیان بۆ توانای مێشک زۆرە، بەھۆی دەوڵەمەندی بە ڤیتامینەکانی کۆمەڵەی (B)، ھەروەھا ڕووەکە دەریاییەکان، بە یۆد دەوڵەمەندن، ئەمەش یارەمەتی یادەوەری دەدات.


دوو كوڕى كورد به‌تۆمه‌تى بێهۆشكردن و لاقه‌كردنى كچێك ده‌ستگیركران.. وێنه‌كانیان ببینه\nهەمەڕەنگ :: 13/06/2019 :: 20596 جار بینراوە\nبه‌پێى سایته‌كانى بریتانیا دوو كوڕى كورد كچێكیان بێهۆشكردووه و چه‌ندین جار ده‌ستدرێژى سێكسییان كردووه‌ته‌سه‌ر، دواى ئه‌نجامدانى كاره‌كه‌یان ئاشكرابوون و ده‌ستگیركراون.\nبه‌پێى سایتى میترۆى بریتانى، دوو گه‌نجى كورد به‌ناوه‌كانى (ه.س) ته‌مه‌ن 33 ساڵ و (ك.ر) ته‌مه‌ن 35 ساڵ له‌گه‌ڵ سێ كوڕى تردا كه ناوه‌كانیان ئاشكرا نه‌كراوه، كچێكیان به ماده‌ى هۆشبه‌ر بێهۆشكردووه و چواریان ده‌ستدرێژى سێكسییان كردووه‌ته سه‌ر، به‌ڵام كه‌سى پێنجه‌م هیچى نه‌كردووه.\nبه‌پێى هه‌واڵه‌كه‌ى میترۆ، سه‌ره‌تا (ه.س) كچه‌كه‌ى بردووه‌ته ماڵه‌وه له ناوچه‌ى ئابێرتریدور له وێڵز له باشورى رۆئاواى بریتانیا بۆئه‌وه‌ى سێكسى له‌گه‌ڵ بكات، كاتێك كچه‌كه چووه‌ته ژووره‌وه بینیویه‌تى چوار كوڕى ترى لێیه، (ه.س) ماده‌ى هۆشبه‌رى داوه‌تێ و بێهۆشى كردووه دواتر ده‌ستدرێژى كردووه‌ته سه‌ر و دواى ئه‌ویش (ك.ر) و ئینجا دوو كوڕه‌كه‌ى تر، به‌ڵام كوڕێكیان ده‌ستى لێنه‌داوه و ره‌تیكردووه‌ته‌وه ده‌ستدرێژى بكاته‌سه‌ر.\nدواتر كچه‌كه كه هۆشى هاتووه‌ته‌وه سكاڵاى له‌سه‌ر هه‌ر پێنجیان تۆماركردووه و هه‌موویان ده‌ستگیركراون، له‌چه‌ند رۆژى رابردوودا تۆمه‌تباره‌كان له‌به‌رده‌مى دادگا ئاماده‌بوون، سێ كوڕیان له دادگا بێتاوان ده‌رچوون و سزا نه‌دراون، به‌ڵام هه‌موو تۆمه‌ته‌كان به‌سه‌رياندا ساغبووه‌ته‌وه و (ه.س) سزاى زیندانى 17 ساڵ و (ك.ر) سزاى زیندانى 15 ساڵ دراوه و وێنه‌ى هه‌ردووكیشیان له هه‌موو میدیاكانى بریتانیا بڵاوكراوه‌ته‌وه بۆئه‌وه‌ى هه‌موو كه‌س بزانێت چییان كردووه و بناسرێن.


ئه‌فیۆنا گه‌لان و ئه‌فیۆنا كوردان - به‌شێ 2 - دارکا مازی\nئه‌فیۆنا گه‌لان و ئه‌فیۆنا كوردان – به‌شێ 2\nسالا 2020ێ ژ بۆ خه‌لكێ باشوور پڕ ب ئێش بوو، وان ب ده‌هان تاوانێن هۆڤ ژیان كرن، تاوانێن كو ب فه‌رمانا قه‌ندیلی هاتینه ئه‌نجام دان.\nڤێ سالێ روویێ راست یێ په‌كه‌كێ پتر ئاشكرا كر، خه‌لكێ باشوور باشتر تێگه‌هشت كو ئه‌و چ خێره‌كێ ژ ڤێ رێخستنێ نابینن.\nد ڤێ سالێ دا، ئارمانجا تاوانێن رێخستنا په‌كه‌كێ، خه‌لك، حكوومه‌ت، پێشمه‌رگه‌هـێن باشوور بوو، ب ده‌هان جاران شه‌ر ب حكوومه‌تا باشوور فرۆشت، پێشمه‌رگه و به‌رپرسێن ئه‌وله‌هیێ تیرۆر كرن، گه‌نج ل سه‌ر سیخۆریێ ره‌ڤاندن و كوشتن، رێكێن گوندان TNT كرن.\nهه‌ره‌وها ژێده‌رێ سه‌ره‌كی یێ ژیارا خه‌لكێ باشوور كو بۆرییا په‌ترۆلا كوردستانێ بوو، ب ته‌رزێ تیرۆرا داعشێ په‌قاند.\nبه‌رخوه‌دان و قه‌هره‌مانییا كو په‌كه‌كه به‌حسا وێ دكه‌ت، ئه‌ڤ تاوانه‌نه یێن كو بووینه به‌شه‌ك ژ ژیانا رۆژانه یا خه‌لكێ باشوورێ كوردستانێ.\nتاوانێن سالا 2020ێ\n1- ره‌ڤاندنا گه‌نجه‌كێ دهۆكێ ب تاوانا سیخۆریێ.\nجهـ: گوندێ بێبادێ گرێدای چه‌مانكێ.\nل به‌ربانگا رۆژا 29 مه‌ها كانوونا دووێ یا سالا 2020ێ، چه‌كدارێن په‌كه‌كێ ب رێیا خاپاندنێ گه‌نجه‌كێ گوندێ «سیارێ» كێشا گوندێ بێبادێ و پاش ده‌سته‌سه‌ر كر، ئه‌ڤ گه‌نجه «جۆتیار محسن» بوو.\nپه‌كه‌كێ پاش ئه‌و ڤه‌گوهاستبوو زیندانێن خوه ل رۆژئاڤایێ كوردستانێ، «جۆتیار» ب ئاوایه‌كێ هۆڤانه ژ ئالیێ په‌كه‌كێ ڤه ل گاره‌ی هاته قه‌تل كرن و پاش گۆتی كو عه‌سكه‌رێن ترك ئه‌و كوشتییه.\n2- تیرۆر كرنا پێشمه‌رگه‌هه‌كێ باشوورێ كوردستانێ.\nجۆرێ تاوانێ: تیرۆر كرن.\nجهـ: گوندێ كه‌شانێ گرێدای زاخۆ.\nچه‌كدارێن رێخستنا په‌كه‌كێ ل رۆژا 24 خزیرانا سالا رابووری 2020ێ، گوللـه به‌ردانه وه‌لاتیێ ب ناڤێ «عه‌بدال عه‌بدال» و پاش ته‌رمێ وی هاڤێت گوندێ «خێزاڤا» یێ گرێدای باتیفێ، ئه‌ڤ بوویه‌ره ل ناڤ گوندێ كه‌شانێ چێبوویه.\n«عه‌بدال عه‌بدال» پێشمه‌رگه‌هێ خانه‌نشین یێ یه‌كێتییا نشتیمانییا یا كوردستانێ بوو.\n3- ده‌سته‌سه‌ر كرنا پێشمه‌رگه‌هه‌كێ باشوورێ وه‌لات.\nجهـ: سنۆرێ سیده‌كان.\nل 2 تیرمه‌ها سالا رابووری 2020ێ، چه‌كدارێن په‌كه‌كێ وه‌لاتیێ ب ناڤێ «عه‌گید تاها» كو به‌رێ پێشمه‌رگه‌هێ لیوایا 7 یا هه‌ڤبه‌ش بوو و ژ خه‌لكێ گوندێ «لیلكان» یێ گرێدای سیده‌كانێ یه، ده‌سته‌سه‌ر كر و ره‌ڤاند.\nچه‌كداران ده‌ست ب سه‌ر ترومبێلا ناڤبووری ژی دا گرتبوو، چاره‌نڤیسێ «عه‌گید» هه‌تا رۆژا مه یا ئه‌ڤرۆ نه‌دیاره.\n4- نه‌چار كرنا وه‌لاتییه‌كی ژ بۆ جۆتبوونێ ل گه‌ل چه‌كداره‌كا په‌كه‌كێ.\nجۆرێ تاوانێ: ئه‌خلاقی و گه‌ف خوارن.\nده‌م: مه‌ها 9 یا سالا 2020.\nجهـ: گوندێ جافركان گرێدای خلێفان.\nچ جۆره تاوان نه‌ماینه كو رێخستنا په‌كه‌كێ د راستا خه‌لكێ باشوورێ كوردستانێ دا ئه‌نجام نه‌دابن، بێ ئه‌خلاقییا رێخستنێ گه‌هشتییه ئاسته‌كی وه‌ها كو ئێدی شه‌ره‌ف و نامووسێ ژی ل ده‌ڤ وێ چ بهایه‌ك نینه.\nل ناڤه‌راستا مه‌ها ئیلۆنا سالا رابووری 2020ێ، 3 چه‌كدارێن په‌كه‌كێ یه‌ك ژێ ژن، چوونه ده‌ڤ وه‌لاتییه‌كی ب ناڤێ «سادق كه‌سیر عه‌لی» كو ژ خه‌لكێ گوندێ «سه‌رخه‌لكی» یه، وان ل پرۆژه‌یه‌كێ خودان كرنا ماسییان ل نێزیكی به‌نداڤا بێخمه هه‌ڤدیتن ل گه‌ل «سادق» چێكر.\nپاش كو ئه‌ڤ هه‌رسێ چه‌كدارێن په‌كه‌كێ د گه‌ل «سادق» روونشتین و چا ڤه‌خوارین و هنده‌ك دانوستاندن كرین، چه‌كدارێن زلام یێن په‌كه‌كێ «سادق» و چه‌كدارا ژن ب تنێ هێلا و «سادق» مه‌جبوور كر كو كارێ بێ ئه‌خلاقی ل گه‌ل وێ گه‌ریلایێ ئه‌نجام بده‌ت و چه‌كدارێن زلام ئه‌و ڤیدیۆ كرن.\nپاش ب رۆژه‌كێ، ئه‌ڤ چه‌كداره جاره‌كا دی دچنه ده‌ڤ «سادق» و دبێژنێ پێدڤییه تو بهێی گه‌لیێ زه‌نتا ژ بۆ هه‌ڤدیتنا به‌رپرسه‌كی په‌كه‌كێ.\nسادق دچیته جهێ مه‌به‌ست، ل وێرێ به‌رپرسه‌كێ په‌كه‌كێ گه‌فان ل «سادق» دكه‌ت كو هه‌گه‌ر ئه‌و هاریكارییا په‌كه‌كێ نه‌كه‌ت، دێ وان ڤیدیۆیان نیشانی هه‌ڤژینا وی ده‌ن و پاش وان قه‌تل كه‌ن.\n5- تیرۆر كرنا به‌رپرسه‌كێ ئه‌وله‌هییا باشوورێ كوردستانێ.\nجهـ: گوندێ گه‌لیكێ ل به‌رواری بالا.\nل به‌ربانگا رۆژا 8 مه‌ها 10 یا سالا رابووری 2020ێ، چه‌كدارێن په‌كه‌كێ «غازی سالح ئالیخان» به‌رپرسێ ئاساییشا خالا سنۆری یا سه‌رزێری ل ناڤا مالا وی ل گوندێ «گه‌لیكێ» و ل ناڤا زارۆیێن وی تیرۆر كر.\nچه‌كدارێن په‌كه‌كێ ب چه‌كێ نیشان شكێن «غازی ئالیخان» تیرۆر كربوو، ئه‌ڤ تاوان راسته راست ب فه‌رمانا موراد قارایلان هاته ئه‌نجام دان.\n6- ده‌سته‌سه‌ر كرنا وه‌لاتییه‌كێ بنارا قه‌ندیلی.\nده‌م: مه‌ها 10 یا سالا 2020.\nجهـ: بنارا قه‌ندیلی.\nل ده‌ستپێكا مه‌ها 10 یا سالا رابووری 2020ێ، چه‌كدارێن په‌كه‌كێ وه‌لاتیێ ب ناڤێ «عه‌بدوللا خدر حه‌مه» كو ژ خه‌لكێ گوندێ «شناوه» یێ گرێدای باژارۆكێ ژاراوه بوو، ده‌سته‌سه‌ر كر و ره‌ڤاند.\nهه‌تا رۆژا مه یا ئه‌ڤرۆ چاره‌نڤیسێ «عه‌بدوللا» نه‌دیاره و چ ئاگاهییه‌ك ژێ ناهێته زانین.\n7- په‌قاندنا بۆرییا په‌ترۆلا كوردستانێ.\nجۆرێ تاوانێ: تیرۆرا ناڤده‌وله‌تی.\nرێخستنا په‌كه‌كێ ل رۆژا 28 مه‌ها 10 یا سالا 2020ێ، كاره‌كێ هه‌ری قرێژ ل دژی باشوورێ كوردستانێ ئه‌نجام دا، وێ ب ته‌رزێ تیرۆرێ بۆرییا ڤه‌گوهاستنا په‌ترۆلا باشوورێ كوردستانێ ژ بۆ تركیێ هه‌ده‌ف كر و په‌قاند.\nئه‌ڤ بۆرییا په‌ترۆلێ ب ژێده‌رێ سه‌ره‌كی یا ژیارا خه‌لكێ باشوورێ كوردستانێ و دابین كرنا مووچه‌یا كارمه‌ندێن حكوومه‌تێ دهێته هه‌ژمارتن.\nتشتێ سه‌یر د ڤێ بوویه‌رێ دا، نه روو قایمییا په‌كه‌كێ بوو وه‌ختێ به‌رپرسیارا په‌قاندنا ڤێ بۆریێ هه‌لگرتی، لێ به‌لێ جهێ كو بۆری لێ هاتییه په‌قاندن، 2 بۆریێن دی ژی ل وێرێ هه‌نه و یێن ده‌وله‌تا تركیێ نه.\nپه‌كه‌كێ بۆریێن برایێن خوه یێن ترك هێلان و یێن باشوورێ كوردستانێ په‌قاندن، ڤێ كریارا تیرۆریستییا په‌كه‌كێ ب سه‌دان ملیۆن دۆلار زیان ل باشوورێ كوردستانێ ئێخستن.\n8- TNT كرنا رێكا گوندێن دهۆكێ.\nجۆرێ تاوانێ: تیرۆر و كوشتن.\nل رۆژا 1 مه‌ها 11 یا سالا 2020ێ ل نێزیكی ده‌مژمێر 5 سه‌رێ سپێدێ، چه‌كدارێن په‌كه‌كێ دوو TNT ل سه‌ر جادا سه‌ره‌كی یا د ناڤبه‌را گوندێن «بێبادێ و كانیكا» ل ناڤچه‌یا چه‌مانكێ په‌قاندن، ئه‌ڤ په‌قینه ب دووراتییا 630م ژ كۆمپانییا په‌ترۆلێ بوو.\n9- تیرۆر كرنا پێشمه‌رگه‌هه‌كێ ژینگه‌هـ پارێزیێ.\nجۆرێ تاوانێ: تیرۆر كرنا پێشمه‌رگه‌هه‌كی.\nجهـ: كانی ماسێ.\nل رۆژا 4 مه‌ها مه‌ها 11 یا سالا 2020ێ، ل ناڤچەدارییا کانی ماسی یا سەر ب دهۆکێ ڤە، چەکدارێن پەکەکێ ترومبێله‌كا پێشمەرگەیان کو د خواستن بچنە سەر کارێ خوە یێ ژینگەهـ پارێزیێ، ب بۆمبەیەکا چاندی هەدەف کرن و د ئەنجامێ دا دوو پێشمەرگە بریندار بوون و ئێكێ دی شەهید بوو.\n10- قه‌تل كرنا وه‌لاتییه‌كێ سڤیل.\nل رۆژا 8/11/2020ێ دا وه‌لاتییه‌كێ باژارێ سۆران ب ناڤێ «محیه‌ددین هەرکی» کو ب مەرەما ب ب دەست ئێخستنا دارێن هشک ژ بۆ وه‌رزێ زڤستانێ چووبوو چیایێ «بۆلێ» کو دکەڤیتە سنۆرێ سیدەکان، مینەک کو ب دەستێ پەکەکێ هاتبوو چاندن ب وی ڤه په‌قی.\n11- ب ئه‌گه‌رێ په‌كه‌كێ 3 وه‌لاتیێن باشوورێ كوردستانێ شه‌هید كه‌تن.\nجۆرێ تاوانێ: چوونا په‌كه‌كێ د ناڤا گوندی دا.\nجهـ: سنۆرێ دێره‌لۆكێ.\nل رۆژا 12 مه‌ها 12 یا سالا 2020ێ، ته‌رمێ 3 وه‌لاتیێن ناڤچه‌یا دێره‌لۆكێ ب ناڤێن «محسن حه‌جي سليمان، حه‌سه‌ن سادق و سه‌فه‌ر سه‌ليم حه‌مزه» هاتنه دیتن، وان ب ئه‌گه‌رێ په‌كه‌كێ گیان ژ ده‌ست دا، ژ به‌ر كو چه‌كدارێن په‌كه‌كێ چوبوونه ناڤا گوندێن باشوور و باله‌فر به‌رده‌وام ڤان گوندان بۆمبه‌باران دكه‌ن و خه‌لك دبیته قوربانی.\n12- تیرۆر كرنا پێشمه‌رگه‌هه‌كێ كوردستانێ.\nجهـ: گوندێ دێره‌شێ.\nچه‌كدارێن په‌كه‌كێ ل 14 مه‌ها 12 یا سالا 2020ێ، هێرشی نوقته‌یه‌كا هێزێن پێشمه‌رگه‌ی ل سنۆرێ گوندێ ب ناڤێ دێره‌شێ یێ پارێزگه‌ها دهۆكێ كر.\nد ڤێ هێریشێ دا، ئه‌فسه‌ره‌كێ هێزێن پێشمه‌رگه‌ی ب ناڤێ عه‌بدولره‌حمان ئه‌مین كو پله‌یا میلازم یه‌ك هه‌بوو و ژ باكورێ كوردستانێ یه، شه‌هید بوو.\n13- هێرش ل سه‌ر پێشمه‌رگه‌هێن كوردستانێ.\nجۆرێ تاوانێ: هێرش و شه‌ر فرۆشتن ب پێشمه‌رگه‌هان.\nل سنۆرێ رۆژئاڤا و باشوورێ كوردستانێ ل ناڤچه‌یا سحێلا، هێزه‌كا چه‌كدارێن یه‌په‌گێ ب فه‌رمانا قه‌ندیلی خوه نێزیكی سحێلا كر و ته‌قه ل پێشمه‌رگه‌هان كر.\nچه‌كداران هه‌ول دا ب رێكێن قاچاغ ده‌رباسی سنۆرێن باشوورێ كوردستانێ ببن.\nئه‌ڤ چه‌كدار كو هه‌ژمارا وان 8 كه‌س بوون، ژ ئالیێ هێزێن پێشمه‌رگه‌ی ڤه هاتنه دیتن، پێشمه‌رگه ب ئه‌ركێ خوه رابوون و ژ وان داخواز كر ڤه‌گه‌رن، 3 ژێ ڤه‌گه‌ریان لێ به‌لێ یێن دی رژد بوون ده‌رباسی باشوور ببن و پاش شه‌ر قه‌ومی، وان ب چه‌كێن گران هێرشی پێشمه‌رگه‌هان كر.\n14- ده‌سته‌سه‌ر كرنا وه‌لاتییه‌كێ بنارا قه‌ندیلی.\nل ناڤه‌راستا مه‌ها 11 یا سالا رابووری 2020، چه‌كدارێن په‌كه‌كێ وه‌لاتیێ ب ناڤێ «قاره‌مان عه‌بدوللا شاكر» كو ژ خه‌لكێ گوندێ «بۆكریسكان» و ئالیگرێ پارتی بوو، ده‌سته‌سه‌ر كر و ره‌ڤاند، چاره‌نڤیسێ قاره‌مان هه‌تا رۆژا مه یا ئه‌ڤرۆ نه‌دیاره.\n16- TNT كرنا پره‌كێ ل چەمانکێ.\nجۆرێ تاوانێ: تیرۆر.\nچەکدارێن پەکەکێ ل رۆژا 22 مه‌ها 12 یا سالا 2020ێ، ل چەمانکێ دیسا خواست نەئارامیێ دروست بکەن، چەکدارێن پەکەکێ ل دەما دەرباسبوون ل سەر پرا “بارەمینکێ” بۆمبەیەک دانا و پاش ژ وێرێ چوون.\nلێ بەلێ هەر د زوو دا هێزێن پێشمەرگەیێن کوردستانێ ئه‌ڤ پلانا پەکەکێ و بۆمبە پووچ و ژ ناڤ برینه.\n15- ره‌ڤاندنا كارمه‌نده‌كێ باژێرڤانیێ.\nل رۆژا 17 مه‌ها 11 یا سالا رابووری 2020، چه‌كدارێن په‌كه‌كێ وه‌لاتیێ ب ناڤێ «توانا حاجی سۆفی» كو ژ خه‌لكێ گوندێ «بۆكریسكان» و كارمه‌ندێ باژێرڤانییا وه‌رتێ بوو، ده‌سته‌سه‌ر كر و ره‌ڤاند، چاره‌نڤیسی وی هه‌تا رۆژا مه یا ئه‌ڤرۆ نه‌دیاره.\nد به‌شێ بێهت دا، ئه‌م دێ باس ل تاوانێن رێخستنا په‌كه‌كێ یێن سالا 2019ێ كه‌ین.


هیچ شتێک هێندەی هەستی مرۆڤ جوان و پیرۆز نی یە ئاگاداربن لەمرۆڤی بێ کەڵک و بێ وەفادا بەکاری مەهێنن.\nژنێک لەداخی مێردەکەی فەیس بوکی کردوە بەئەلبومی وێنەکانی بۆیە خۆی زۆر پێ هەرزان بوو.\nئەو پیاوانەی بەژنی خەڵکیی دەڵێن ماشەڵات لێبێت جوانی کەم ڕەوشت و کەم هەستن خۆیان ژنەکانیان شاردۆتەوە.\nژنە بێ ئابڕوو بێ شەرمەکان هەرگیز پیاوی بەڕوشتیان خۆش ناوێت پێیان دەڵێن ترسنۆکن.\nژنێک بۆ ئەوەی پیاوەکەی توڕە بکات گیانی خۆی نیشانی ڕێبواران دەدات.\nژیریی و سەرچاوەی عەقڵ نیشتمانێکن مرۆڤی جوان بەرهەم دەهێنن کەسە ڕۆح جوانەکانیش لەناو هەزاران ژاوەژاوی کارخاناندا هەست بەتەنهایی دەکەن.\nئەمڕۆ سەردەمی کەمی هەست و کەمی گوێ گرتن و کەمی گوتاری جوان و نەبونی ڕەفتاری بەرزو کاڵ بونەوەی خۆشەویستی و نەفرەت کردنی پێکەوە ژیانە بچوک بونەوەو کەمیی مرۆڤەکانە لەئاست ئابوری و تەکنەلۆجیاو شتومەکی مادی دور لەهەستە ڕۆحی یە جوانەکان کات دەگوزەرێنین ناومان ناوە ژیان.\nقەیرانی هەست بەواتایەکی تر بێ ڕێزی و گوێ نەدانە بەیەکترلەڕوی ئەمەکداری و دڵسۆزی بۆ یەکترو جوانی ڕۆحەکان و ناخی مرۆڤ کەخۆی لەبنەڕەتدا ئاڵتونێکە بەرزترین نرخی هەیە لەسەر گۆی زەوی بۆیە ئێستاو ئەم سەردەمە دور لەڕێزگرتن دور لەمەحەبەت و گیانی کەسایەتی و هاوڕێیی بەرک و کینەیەکی زۆرەوە ژیان تێدەپەڕێنین کەزیندانێکی گەورەیەو ناومان ناوە ژیان.\nقەیرانی هەست نزیکمان دەکاتەوە لەژیری و گێلی مرۆڤەکان خۆیان بۆیە دەمانباتە ناو باسێکیتر بەڵام نزیکە لەم بابەتەمانەوە بۆ نمونە:\nژیری یەکێکە لەهەستە گرنگەکانی مرۆڤ بۆیە کەسی ژیر بەدرۆ ناڕەحەت نابێت خۆی لەو درۆیە بەگەورەتر دەزانێت و گوێی پێ نادات یان وای دادەنێت کەسی بەرامبەر کەدرۆی بۆ دەکات نەخۆشی دەرونی هەیەو ئاسایی وەری دەگرێت.\nژیری پلەو جوانی هەیە یەکێک لەو پلە جوانانەی ئەوەیە کەهەست و خاوەندارێتی دەبەخشێت بەکەسەکە خۆی هەروەکو بزانیت لەچ کات و شوێنێکدا چی دەکەیت .؟. بۆ وێنە تۆ کاتێک ژیریت وەکو نوسەر کەنەتەوەکەت لەخۆش گوزەرانی و دەوڵەمەندیدابن ئەوکات کتێبێک چاپ دەکەیت و بیخەیتە بازاڕەوە بەدڵنیایی یەوە کڕیاری زیاتر دەبێت لەوەی کەبەپێچەوانەوە بێت و قات و قڕی و برسێتی خەڵکیی گێژی دوای نان بن نەک وشە.\nژیری ئەوە نی یە کەتۆ لەتەمەنی گەورەییدا قەدرو ڕێزی ژیان و دەوروبەری بزانیت لەڕاستیدا ژیری پێش کامڵ بوونی تەمەنە گرنگ نی یە کەتۆ لەتەمەنێکی بەرزدابیت و ژیربیت نەخێرو پێچەوانەکەی ڕاستە . گرنگ ئەوەیە لەتەمەنی جوانیدا گرنگی بەشتە ڕۆحی و هەستە ناسک و جوانەکانی ژیانییت بدەیت وەکو عەشق و پێکەوە ژیان ، بۆیە کاتی زۆرت لەبەردەستدا دەبێت و ژیانی پڕمیهرو جوانی و خۆشگوزەرانی دەبەیتە سەرو بەختەوەردەبیت بۆیە ئەوە ژیری یە نەک ئەوەی پێشوترکەتەمەن و ساتە جوانەکانی کەسێتیت لەدەست ڕۆیشتبێت و دوایی تاقیکردنەوەکانی ژیان و تاڵی یەکانی وانەی فێرکردبیت.\nژنەکەم ئەوەندە درۆ دەکات خۆی توشی نەخۆشی دەرونی بووە.\nلەڕاستیدا ژیری چۆن باشەیەو سودی هەیە ئاواو لەهەمان کاتدا بەدبەختیشت پێدەبەخشێت بەڵام ئەگەر ژیریەکەت فڕوفێڵی لەگەڵ بوو دەوڵەمەندت دەکات بەڵام بەختەوەر نابیت ، کەواتە ژیری ڕاستەقینە ئەوەیە کەتۆ مرۆڤێکی سادەو جوان و پاک بیت دوربیت لەدرۆو فڕوفێل و تەڵەکەبازی ژیانیی بەرامبەر خۆت و دەوروبەرت.\nزۆر باسی ژیریمان کرد بابێینە سەر گێلێتی یان کەسی گێل ، مرۆڤی گێل ئەو کەسەیە کەهەست بەجوانی یەکانی خۆی ناکات بەوەفا نابێت بۆ بەرامبەرلەڕەفتاردا وەکو گەمژە دەڕوات کەچی لەهەمان کاتدا مرۆڤێکی دڵپاک و بەریئە.\nگێلێتی مرۆڤەکان ئەندازەیان نی یە بۆیە مەلایەک لەئاین و دینداریەوە سەیری دنیا دەکات بەهەمان شێوەش سەرمایەدارێک لەپارەوە جیهان دەبینێت کەچی دنیا دەریایەکی بێ بن و هەزاران نهێنی و شتی جوان و پیرۆزو ڕۆحیی تێدا حەشار دراوە.\nهەر لێرەوە بەو مەلایە دەڵێین بەهەشت و جەهەنەم ئەوە نی یە کەتۆ بۆمانی باس دەکەیت بۆیە ئەگەر دروستکراوێکی ئەم گەردونە هەبێت زۆر گەورەترە لەپەیڤەکانی تۆ بۆیە جەهەنەم بۆ کەسێک ئەوەیە کەخۆشەویستەکەی هەست و دڵی لای کەسێکیتر تربێت و بەهەشتیش لای کاکی سەرمایەدار پارە زۆری نی یە بەڵکو ئەو قەناعەتەیە کەبەختەوەرت دەکات بەپارەیەکی کەم.\nژیری نیشتمانێکە مرۆڤی جوان بەرهەم دەهێنێت کەسە جوانەکانیش لەناو هەزاران ئاپۆڕای هاتوچۆکەراندا هەست بەتەنهایی دەکەن.\nژیری ئەوەیە کەنابێت هەموو درۆکانی خۆت بزانیت بۆیە بۆ ئەوەی ئاسودە بژیت بەنهێنی کارەکانت مەکەو مەژی هەموو شتەکانت بازانراوو ئاشکرابن خۆت هەست بەبەختەوەری دەکەیت کاری نهێنی و درۆ گرێی دەرونی و دڵەڕاوکێت بۆ دروست دەکات زەرەر لەژیان و بەختەوەریت دەدات . ژیری ئەوەیە کەدوربیت لەپێچ و پەناو درۆو هەڵەشەیی چونکە مرۆڤ یەکجار دەژی بەهێمنی و ئاشکراو سەربڵندانە بژی خۆشبەخت دەبیت.